24991 


□ 2017913112010016 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1791 


31 Δεκεμβρίου 2001 


ΑΠΟΦΑΣΕΙ Σ 

Αριθ. 08/Δ.Τ.Α./26129 

Ψήφιση νέου Οργανισμού Εσωτερικής Υπηρεσίας Δήμου 
Κερατέας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26παρ. 1 του Ν. 1832/89. 

2. Τις διατάξεις του Ν. 2190/94 καθώς & των Π.Δ. 37α/87 
& 22/90. 

3. Τις διατάξεις των άρθρων 8 & 12 του Ν. 2307/95 κα¬ 
θώς και του Ν. 2683/99. 

4. Τις διατάξεις του Ν. 2503/97 άρθρο 9 παρ. 1 και άρ¬ 
θρο 18παρ. 12. 

5. Την υπ’ αριθμ. 207/2001 απόφαση του Δημοτικού 
Συμβουλίου Δήμου Κερατέας. 

6. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 34/2001 πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Ατου Ν. 1558/85 που προ¬ 
στέθηκε με το άρθρο 27 του Ν. 2081/92, αποφασίζουμε: 

Εγκρίνουμε την υπ’ αριθμ. 207/2001 απόφαση του Δη¬ 
μοτικού Συμβουλίου Δήμου Κερατέας που αφορά την ψή¬ 
φιση του νέου ΟΕΥτου Δήμου , που έχει ως εξής: 

Άρθρο 1 

Την υπηρεσία του Δήμου συγκροτούν: 
α. Η Δ/νση Διοικητικών και Οικ/κων Υπηρεσιών 
β. Η Δ/νση Τεχνικών Υπηρεσιών 
γ. Αυτοτελείς Υπηρεσίες 

Άρθρο 2 

Οι υπηρεσίες διαρθρώνονται ως ακολούθως: 

α. Η Δ/νση Διοικητικών και Οικ/κων Υπηρεσιών 

Τμήμα Διοικητικής Υποστήριξης 

α. Γ ραφείο Δημοτ. Συμβουλίου & Επιτροπών Δ.Σ 

β. » Δημαρχιακής Επιτροπής 

γ. » Προσωπικού & Μισθοδοσίας 

δ. » Πρωτοκόλλου - Διαικπεραίωσης - Αρχείου 

ε. » Υποστήριξης μηχ/σης 

στ. » Παιδείας, Ν.Π & Δημοτ. Επιχ/σης 


Τμήμα Δημοτ. Κατάστασης 

α. Γραφείο Δημοτολογίου, Ιθαγένειας & Μητρώου αρ- 
ρένων 

β. » Ληξιαρχείου, Πολιτικών Γάμων 
γ. » Έκδοσης Πισ/κων - Εκλογικών θεμάτων & 
Στατιστικής 

Τμήμα Οικ/κων Υπηρεσιών 

α. Γ ραφείο Οικ/κου Προγ/σμου 

β. » Βεβαίωσης εσόδων 

γ. » Εκτέλεσης προμηθειών & εργασιών 

δ. » Διαχείρισης υλικού 

ε. » Εκκαθάρισης δαπάνη 

στ. » Διοίκησης & διαχ/σης Κοιμητηρίου 

ζ. » Έκδοσης αδειών καταστημάτων 

Τμήμα Ειδικής Ταμειακής Υπηρεσίας 

α. Γ ραφείο Εισπράξεων 

β. » Πληρωμών 

γ. » Διοικητικής εκτέλεσης 

δ. » Ταμία 

β. Δ/νση Τεχνικών Υπηρεσιών 

Τ μήμα Μελετών - Έργων 

α. Γ ραφείο μελετών. 

β. » έργων. 

β. » συντήρησης και επισκευής κτιριακών εγκα¬ 

ταστάσεων. 

2. Τμήμα Εξωτερικών Υπηρεσιών, 
α. Γ ραφείο Καθαριότητας. 

β. » Προστασίας Περιβάλλοντος και Πρασίνου. 

3. Τμήμα ηλεκτρομηχανολογικών εφαρμογών, 

α. Γ ραφείο Κίνησης & συντήρησης οχημάτων 
β. » Ηλεκτροφωτισμού. 

ε. » Ύδρευσης & αποχέτευσης. 

4. Τμήμα Πολεοδομίας 

α. Γ ραφείο έκδοσης αδειών. 

β. » τοπογραφικών εφαρμογών, απαλλοτριώσεων, 

γ. » αυθαίρετων επικίνδυνων οικοδομών, 

δ. » σχεδίου πόλεως και κτηματολογίου, 

γ. Αυτοτελείς Υπηρεσίες 
Γ ραφείο Δημάρχου (Αυτοτελές) 

» Επικοινωνίας & εξυπηρέτησης πολιτών 
Γ ραφείο Νομικού συμβούλου 

» Ειδικών συμβούλων, επιστημονικών συνεργα¬ 
τών & ειδικών συνεργατών 

» Ειδικής υπηρεσίας 

Τα γραφεία που περιλαμβάνονται στη διάρθρωση των 
υπηρεσιών δεν αποτελούν αυτοτελή γραφεία αλλά λει¬ 
τουργικά γραφεία των οργανικών μονάδων του δήμου, 
εκτός του αυτοτελούς γραφείου Δημάρχου. 

Άρθρο 3 

Η οργανική σύνθεση και κατάταξη των θέσεων του προ¬ 
σωπικού του δήμου ορίζεται ως εξής: 
α. Τακτικές οργανικές θέσεις μόνιμου ΠΡΣ 


Α/α Κλάδος Π ροβλεπόμενες θέσεις 

ΠΕ 1 Διοικητικών 4 

ΠΕ 1 Οικ/κων 1 

ΠΕ 3 Πολ. Μηχ/κων 1 

ΠΕ 4 Αρχιτεκτόνων 1 

ΠΕ 6 Τοπογ. Μηχ/κων 1 

ΠΕ 9 Γεωπόνων 1 

ΠΕΙ 2 Χημικών 1 

ΤΕ 3 Τεχνολ. Πολ. Μηχ/κων 1 

ΤΕ 5 Τεχνολ. Τοπογρ. Μηχ/κων 1 

ΤΕ 17 Διοικητικών - Λογιστικών 1 

ΤΕ 19 Πληροφορικής 1 

ΤΕ 22 Διοικ. Μονάδων Τ. Α 1 

ΔΕ 1 Διοικητικό 13 

ΔΕ 2 Εποπτών καθ/τητας 1 

ΔΕ 5 Δομικών έργων 1 

ΔΕ 15 Εισπρακτόρων 1 

ΔΕ 23 Ειδική υπηρεσία 1 

ΔΕ 24 Ηλεκτρολόγων 4 

ΔΕ 26 Μηχ/κων αυτ/των 1 

ΔΕ 28 Χειριστών Μηχ. Έργων 3 

ΔΕ 29 Οδηγών αυτ/των 7 

ΔΕ 30 Τεχνιτών εκ των οποίων: 

υδραυλικοί 5 

ελαιοχρ. 2 

Συντ. κτιρίων 7 

ΔΕ 35 Δενδροκηπουρών 2 

ΔΕ 38 Προσωπικού Η/Υ 2 

ΥΕ1 1 

ΥΕ 16 Προς. Καθαριότητας 

εκ των οποίων: 38 

19 εργάτες καθ/τητας 
10 εργάτες ύδρευςης 
2 εργάτες αποχ/σης 
4 εργάτες κήπων 
1 εργάτες σφαγείων 


1 εργάτες νεκροταφείου 
1 εργάτες καθαρ. Γραφείων 
β. Προσωρινές θέσεις μονίμων υπαλλήλων (αρθρ. 12, 
παρ. 8, Ν. 2503/97 & άρθρα 14, 15, 16 του Ν. 2738/99) 
Μία (1) θέση κλάδου ΤΕ 4 
Δύο (2) θέσεις κλάδου ΔΕ 1 Διοικητικού 
Μία (1) θέση κλάδου ΔΕ 5 Δομικών Έργων 
Τρεις (3) θέσεις κλάδου ΔΕ 24 Ηλεκτρολόγων 
Μία (1) θέση κλάδου ΔΕ 28 χειριστών Μ.Ε 
Τέσσερις (4) θέσεις κλάδου ΔΕ 30 
εκ των οποίων 3 υδραυλικοί & 1 ελαιοχρωματιστής συ¬ 
ντ. κτιρίων 

Μία (1) θέση κλάδου ΔΕ 38 

Επτά (7) θέσεις κλάδου ΥΕ 16 προσ. καθαριότητας 
γ. Θέσεις προσωπικού με σύμβαση εργασίας ιδιωτ. δι¬ 
καίου αορίστου χρόνου 
Κατηγορία ΔΕ 

Δύο (2) θέσεις οδηγών κλάδου ΔΕ 29 


Μία (1) θέση δενδρ/ρων κλάδου ΔΕ 35 

Μία (1) θέση μουσικού 

Κατηγορία ΥΕ 16: θέσεις οκτώ (8) εργατών 

Έξι (6) θέσεις καθαριότητας 

Μία (1) θέση ύδρευσης 

Μία (1) θέση σφαγείων 

Οι θέσεις των παραγράφων β & γ καταργούνται με την 
κατά οποιοδήποτε τρόπο αποχώρηση από την υπηρεσία 
των υπαλλήλων που τις κατέχουν. 

δ. Προσωπικό με σύμβαση ιδιωτ. δικαίου ορισμένου 
χρόνου (Ν. 2190/94, άρθρο 21 παρ. 2 - 17 Ν. 2503/97 άρ¬ 
θρο 18 παρ. 12) 

α. Πέντε (5) θέσεις διοικ. Υπαλλήλων 
β. Δύο (2) θέσεις οδηγών 
γ. Δύο (2) θέσεις χειριστών Μ. Ε 
δ. Δέκα (10) θέσεις εργατών καθ/τητας 
ε. Δύο (2) θέσεις εργατών ύδρευσης 
στ. Τρεις (3) θέσεις φυλάκων χωματερής 

Άρθρο 4 

Εισαγωγικός και καταληκτικός βαθμός 
Για τις κατηγορίες ΠΕ, ΤΕ & ΔΕ εισαγωγικός βαθμός 
ορίζεται ο Δ' και καταληκτικός ο Α'. 

Για τη κατηγορία ΥΕ ορίζεται ο Ε και καταληκτικός ο Β'. 

Άρθρο 5 

Προσωπικό ειδικών θέσεων 

Μία (1) θέση δικηγόρου (άρθρο 245 & επόμενα του Ν. 
1188/81) 

Μία (1) θέση ειδικού συμβούλου - επιστημονικού συ¬ 
νεργάτη - ειδικού συνεργάτη κατ’ εφαρμογή της παρ. 10 
του άρθρου 57 του Ν. 2218/94. 

Άρθρο 6 

Τα προσόντα διορισμού που απαιτούνται κατά κατηγο¬ 
ρία, κλάδο και ειδικότητα καθορίζονται σύμφωνα με το 
Π.Δ 22/90 και τις όμοιες του Π.Δ 50/2001. 

Για την πλήρωση των θέσεων ειδικών συνεργατών, συμ¬ 
βούλων επιστημονικών συνεργατών έχουν ισχύ οι διατά¬ 
ξεις των άρθρων 241 & 242 του Ν. 1188/81, του άρθρου 67 
τουΝ. 1416/84 και η παρ. ΙΟτου άρθρου 57τουΝ. 2218/94. 

Άρθρο 7 

1. Τατου διορισμού των καθηκόντων, των περιορισμών, 
του χρόνου εργασίας, της αστικής ευθύνης, των δικαιω¬ 
μάτων, των αδειών, των μεταβολών της υπηρεσιακής κα¬ 
τάστασης, των ηθικών αμοιβών, των πειθαρχικών αδικη¬ 
μάτων, των ποινών, της λύσης της υπαλληλικής σχέσης, 
της ιατροφαρμακευτικής και νοσοκομειακής περίθαλ¬ 
ψης, και των εξόδων κηδείας καθενός των από τον παρό¬ 
ντα Οργανισμό προβλεπομένων τακτικών - μονίμων 
υπαλλήλων διέπονται από τις διατάξεις του Ν. 1188/81 
«περί καταστάσεως προσωπικού Ο.Τ.Α.». 

2. Γιατην υπηρεσιακή κατάσταση του προσωπικού που 
υπηρετεί στο Δήμο με σύμβαση εργασίας ιδιωτικού δικαί¬ 
ου αορίστου χρόνου (προσόντα, κατάταξη, μετάταξη, 
παραμονή στην υπηρεσία κ.λπ.) θα έχουν εφαρμογή οι 
διατάξεις του Ν. 1188/81 και του Π.Δ 410/1988, όπως 
ισχύουν σήμερα. 

Άρθρο 8 

1. Η τοποθέτηση του προσωπικού στις διάφορες υπη¬ 
ρεσιακές μονάδες γίνεται με απόφαση του Δημάρχου 

ανάλογα με τις ανάγκες τους, την πείρα και τις γνώσεις 
που έχουν σε ειδικά αντικείμενα. Κατά την κατανομή θα 
συνεκτιμώνται τυχόν ειδικές ανάγκες των υπαλλήλων μη¬ 
τέρων ανήλικωντέκνων, εγκύων γυναικών και οτόπος δια¬ 
μονής αυτών. 

Σε κάθε μια από τις Διευθύνσεις λειτουργεί υπό την ευ¬ 
θύνη των Δ/ντων γραφείο Γραμματείας - Συντονισμού με 
αρμοδιότητες την τήρηση του γενικού αρχείου της Διεύ¬ 
θυνσης, την ευθύνη για την υποδοχή και πληροφόρηση 
των συναλλασσομένων με τη Διεύθυνση, τη δακτυλογρά¬ 
φηση, αναπαραγωγή και διακίνηση των εγγράφων και για 
την εν γένει διοικητική και γραμματειακή υποστήριξη των 
μονάδων και του προσωπικού της Διεύθυνσης, σε συνερ¬ 
γασία με τις αρμόδιες υπηρεσίες του Δήμου. 

2. Η τοποθέτηση των προϊσταμένων, πραγματοποιείται 
στις αντίστοιχες οργανικές μονάδες για τρία χρόνια με 
απόφαση του Δημάρχου. Οι τοποθετούμενοι ως προϊστά¬ 
μενοι, εξακολουθούν να ασκούν τα καθήκοντα τους, μέ¬ 
χρι την τυχόν επανεπιλογή τους ή την τοποθέτηση νέου 
προϊσταμένου. 

3. Η αναπλήρωση των προϊσταμένων Διεύθυνσης, Τμη¬ 
μάτων και του Αυτοτελούς Γ ραφείου γίνεται σύμφωνα με 
τις διατάξεις του άρθρου 36 παρ. 19 του Ν. 2190/1994. 

4. Οι αρμοδιότητες που καθορίζονται από τον Ο.Ε.Υ θα 
ασκούνται από τις ανάλογες διευθύνσεις, τα τμήματα και 
τα γραφεία τους. 

Άρθρο 9 

1. Πέρα από τις καθοριζόμενες με τον παρόντα οργανι¬ 
σμό αρμοδιότητες των επί μέρους τμημάτων, γραφείων 
και υπηρεσιών μπορεί το Δημοτικό Συμβούλιο να αναθέ¬ 
σει σε αυτό με απόφαση του κάθε αρμοδιότητα που τυχόν 
παραλείφθηκε ή νέα αντικείμενα και αρμοδιότητες που 
μεταβιβάζονται στην Τοπική Αυτοδιοίκηση. 

2. Για λόγους εύρυθμης λειτουργίας της δημοτικής 
υπηρεσίας και καλύτερης εξυπηρέτησηςτου κοινού, μπο¬ 
ρεί ο Δήμαρχος να μεταφέρει με την απόφαση του μία ή 
περισσότερες αρμοδιότητες από ένα γραφείο σε άλλο 
ανάλογα με τις ανάγκες που δημιουργούνται κάθε φορά. 

Άρθρο 10 

Επιλογή Προϊσταμένων Δ/νσεων Τμημάτων και Αυτοτε¬ 
λούς Γ ραφείου 

Οι θέσεις των Δ/νσεων, τμημάτων και του αυτοτελούς 
γραφείου Δημάρχου, καλύπτονται από τους παρακάτω 
κλάδους με βαθμό Α και εν ελλείψει με βαθμό Β. 

Α. 1. Διεύθυνση Διοικητικών & Οικ/κων Υπηρεσιών 

Από τους κλάδους ΠΕ 1 ή ΤΕ 17 ή ΔΕ 1 

2. Τμήματα Διοικητικής Υποστήριξης & Δημοτ. Κατά¬ 
στασης 

Από τους κλάδους ΠΕ 1 ή ΤΕ 19 ή ΤΕ 22 ή ΔΕ 1 ή ΔΕ 38 

3. Τμήματα Οικ/κων Υπηρεσιών ή Ειδικής Ταμειακής 
Υπηρεσίας 

Από τους κλάδους ΠΕ 1 ή ΤΕ 17 ή ΤΕ 22 ή ΔΕ 1 ή ΔΕ 38 

Β. 1. Διεύθυνση Τεχνικών Υπηρεσιών 

Από τους κλάδους: ΠΕ3ήΠΕ4ήΠΕ6 

2. Τμήματα Έργων & Πολεοδομίας 

Από τους κλάδους ΠΕ 3ή ΠΕ 4ή ΠΕ 6 ή ΤΕ 3 ή ΤΕ 5 

3. Τμήματα εξωτερικών υπηρεσιών & ηλεκτρομηχανο- 
λογικών εφαρμογών. 

Από τους κλάδους ΠΕ 9 ή ΔΕ 2 ή ΔΕ 24 ή ΔΕ 29 ή ΔΕ 30 

Γ. Αυτοτελή Γ ραφεία 

Δημάρχου από τους κλάδους ΠΕ 9 ή ΔΕ 1 


Άρθρο 11 

Γ ενικά καθήκοντα υπαλλήλων 

α) Προϊστάμενοι Διευθύνσεων 

Οι προϊστάμενοι των Διευθύνσεων προίστανται των 
Τμημάτων και Γ ραφείων που υπάγονται στην αρμοδιότη¬ 
τας τους. 

Παρακολουθούν εποπτεύουν και ελέγχουν την παρου¬ 
σία, την πειθαρχία, την υπηρεσιακή απόδοση και επίδοση 
όλων των υπαλλήλων της διεύθυνσης τους, την τήρηση 
των Νόμων, Διαταγμάτων, αποφάσεων κ.λπ. που αφο¬ 
ρούν το Δήμο και καθοδηγούν αυτούς κατά την εκτέλεση 
των υπηρεσιακών τους καθηκόντων. 

Ενημερώνονται για όλη την εισερχόμενη και εξερχόμενη 
αλληλογραφία που αφορά τη Διεύθυνση που προίστανται, 
χαρακτηρίζουν και κατανέμουν αυτή σύμφωνα με τις αρ¬ 
μοδιότητες των Τμημάτων ή γραφείων που υπάγονται στη 
Διεύθυνση τους και δίνουν τις αναγκαίες οδηγίες στους 
προϊσταμένους των για τις ενέργειες που πρέπει να γίνουν. 

Υπογράφουν μετά από εξουσιοδότηση του Δημάρχου 
έγγραφα και πιστοποιητικά της δικαιοδοσίας τους. Ειση- 
γούνται θέματα αρμοδιότητας τους στον Δήμαρχο. 

Θεωρούν με την μονογραφή τους και υποβάλλουν άλατα 
έγγραφα που συντάσσονται από τα τμήματα και Γ ραφεία 
της Διεύθυνσης των για έγκριση και υπογραφή από το Δή¬ 
μαρχο ή τους νομίμους αναπληρωτές τους, καθιστάμενοι 
έτσι συνυπεύθυνοι για τη νομιμότητα των ενεργειών. 

Θεωρούν τη βεβαίωση της εργασίας μόνιμου και με 
σχέση Ι.Δ υπογράφοντας τις σχετικές καταστάσεις. Συ¬ 
ντάσσουν την ετήσια έκθεση πεπραγμένων της Διεύθυν¬ 
σης τους. 

Παρίστανται, εφόσον οι υπηρεσιακές ανάγκες το επι¬ 
βάλλουν, στις συνεδριάσεις των συλλογικών οργάνων 
του Δήμου και αναπτύσσουν τις απόψεις τους πάνω στα 
διάφορα υπηρεσιακά θέματα. 

Συντάσσουν τις ετήσιες εκθέσεις αξιολόγησης για τους 
υπαγόμενους σε αυτούς προϊσταμένους τμημάτων και 
γραφείων και διατυπώνουν τη γνώμη τους σε δεύτερο 
βαθμό στις υπηρεσιακές εκθέσεις των υπολοίπων υπαλ¬ 
λήλων, οι οποίες συντάσσονται από τους προϊσταμένους 
των παραπάνω υπηρεσιακών μονάδων. 

β) Προϊστάμενοι Τμημάτων 

Οι προϊστάμενοι των τμημάτων και των γραφείων είναι 
υπεύθυνοι για την ακριβή τήρηση, εφαρμογή και εκτέλε¬ 
ση των αρμοδιοτήτων και καθηκόντων των Νόμων και Δια¬ 
ταγμάτων, καθώς και των αποφάσεων του Δημοτικού 
Συμβουλίου και της Δημαρχιακής Επιτροπής, όπως και 
των εγκυκλίων του Δημάρχου και κάθε άλλης Αρχής που 
τους κοινοποιούνται. 

Ενημερώνουν τους υπό αυτούς υπαλλήλους για κάθε 
εγκύκλιο ή ειδική διαταγή ή διάταξη Νόμου που αφορά 
την υπηρεσία τους και δίνουν σε αυτούς τις αναγκαίες 
επεξηγηματικές οδηγίες για την εκτέλεση τους, ευθύνο- 
νται δε και για την μη έγκαιρη και ακριβή εκτέλεση κάθε 
εργασίας του Τμήματος ή Γ ραφείου τους, για την καλή 
γενικά λειτουργία της υπηρεσίας τους και την απόδοση 
και επίδοση των υπαλλήλων. 

Κατανέμουν την εργασία στους υπαλλήλους και καθο¬ 
δηγούν αυτούς, ελέγχουν την τακτική παρουσία, εργατι¬ 
κότητα και πειθαρχία τους και ειδοποιούν κάθε πρωί το 
αρμόδιο τμήμα Προσωπικού για τους απόντες ή καθυ¬ 
στερημένους ή αναχωρήσαντες πριν την κανονική ώρα, 
ενημερώνοντας συγχρόνως και τον Διευθυντή τους. 

Εκτελούν τις εντολές των διευθυντών, εισηγούνται σε 
αυτούς τις υποθέσεις της αρμοδιότητας τους, υποβάλ¬ 
λουν δε σε αυτούς υπηρεσιακές εκθέσεις και σημειώμα¬ 
τα για την πορεία των εργασιών του Τμήματος ή Γραφεί¬ 
ου τους καθώς και των υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων, τις οποίες στη συνέχεια υποβάλλουν 
στους Διευθυντές για την περαιτέρω κρίση. 

Προσυπογράφουν την αλληλογραφία της Υπηρεσίας 
τους συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σε αυτά 
πραγματικών περιστατικών. Καταρτίζουν τον ετήσιο προ¬ 
ϋπολογισμό του Τ μήματος ή Γ ραφείου και γενικά επιλαμ¬ 
βάνονται του χειρισμού και της διεκπεραίωσης των σπου¬ 
δαιότερων υπηρεσιακών θεμάτων. 

Δέχονται το κοινό και δίνουν τις πληροφορίες που επιτρέ¬ 
πονται από τις σχετικές διατάξεις, οφείλουν δε να βρίσκο¬ 
νται στις θέσεις τους κατά τις ώρες υποδοχής του κοινού. 

Βεβαιώνουν την εργασία το μόνιμου και με σχέση ιδιω¬ 
τικού δικαίου προσωπικού που υπηρετεί στην Υπηρεσία 
που προίστανται, με την υπογραφή τους στις σχετικές κα¬ 
ταστάσεις που συντάσσονται από το αρμόδιο Τμήμα. 

Στα τμήματα και Γ ραφεία τηρούνται βασικά τα παρακά¬ 
τω βιβλία, έντυπα, έγγραφα και φάκελοι, 
α. Φάκελος εισερχομένων - εξερχόμενων εγγράφων, 
β. Αρχείο Τμήματος ή Γ ραφείου, 
γ. Βιβλίο διεκπεραίωσης αλληλογραφίας, 
δ. Βιβλίο παραλαβής υλικών από την Αποθήκη 
ε) Φάκελος επίπλων και σκευών του Τμήματος ή Γρα¬ 
φείου. 

στ) Φάκελοι αποφάσεων Δημοτικού Συμβουλίου, Δη¬ 
μαρχιακής Επιτροπής, Δημάρχου, Νομάρχου, Υπουργών 
μετά των εγκυκλίων και λοιπών σχετικών στοιχείων, 
γ) Προϊστάμενος Αυτοτελούς Γ ραφείου 
Προΐσταταιτου γραφείου που υπάγεται στην αρμοδιό¬ 
τητα του. Παρακολουθεί και ελέγχει την υπηρεσιακή συ¬ 
μπεριφορά και την απόδοση των υπαλλήλωντου γραφείο 
του και τους καθοδηγεί στην εκτέλεση των καθηκόντων 
τους, φροντίζοντας να τηρούνται οι νόμοι, τα διατάγματα 
και οι αποφάσεις. Ενημερώνονται για την εισερχόμενη και 
εξερχόμενη αλληλογραφία του γραφείου, τη χαρακτηρί¬ 
ζει και την κατανέμει στους υπαλλήλους δίνοντας τις ανα¬ 
γκαίες οδηγίες για τις ακόλουθες ενέργειες. 

Εισηγείται θέματα της αρμοδιότητας του στον Δήμαρ¬ 

χο- 

Συντάσσει τις ετήσιες εκθέσεις αξιολόγησης για τους 
υπαλλήλους του γραφείου του. 

Υπογράφει μετά από εξουσιοδότηση του Δημάρχου έγ¬ 
γραφα τις δικαιοδοσίας του. 
δ) Λοιπού Προσωπικού 

Στα πλαίσια των αρμοδιοτήτων της υπηρεσιακής μονά¬ 
δας που είναι τοποθετημένοι, οι υπάλληλοι, ανεξάρτητα 
από την εργασιακή τους σχέση, γενικά εκτελούν την ερ¬ 
γασία που τους έχει ανατεθεί με προσοχή, επιμέλεια και 
ευσυνειδησία, κάτω απότις οδηγίες και κατευθύνσειςτων 
Προϊσταμένων τους, σύμφωνα με τους Νόμους, κανονι¬ 
σμούς και οδηγίες των Προϊσταμένων Αρχών. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κ.λπ. 
είναι υπεύθυνοι για κάθε αδικαιολόγητη απώλεια, φθορά 
ή καταστροφή, κυρίως όταν αυτή οφείλεται σε αμέλεια ή 
κακή χρήση. 


Οι συντάκτες των εγγράφων, αποφάσεων, μελετών και 
αλληλογραφίας γενικά μονογραφούν αυτά και είναι μο¬ 
ναδικοί υπεύθυνοι για την ακρίβεια των πραγματικών πε¬ 
ριστατικών και στοιχείων που αναγράφονται σε αυτή και 
προκύπτουν από τα τηρούμενα στην Υπηρεσία βιβλία και 
άλλα παραστατικά. 

Αναφέρουν στον άμεσο Προϊστάμενο τους προφορικά 
ή γραπτά για τις υποθέσεις που εκκρεμούν και δεν μπο¬ 
ρούν να επιλυθούν γρήγορα ή μέσα στις προθεσμίες που 
έχουν ταχθεί. 

Άρθρο 12ο 

Αρμοδιότητες Υπηρεσιακών μονάδων 

Δ/νση Διοικητικών & Οικονομικών Υπηρεσιών 

1. Τμήμα Διοικητικής Υποστήριξης 

α. Γ ραφείο Δημοτικού Συμβουλίου. 

Στην αρμοδιότητά του ανήκουν: 

• Η συνεργασία με τον Πρόεδρο του Δημοτικού Συμ¬ 
βουλίου για την κατάρτιση των θεμάτων της ημερήσιας 
διάταξης του Δημοτικού Συμβουλίου και η επιμέλεια του 
με ευθύνη του για την κοινοποίηση αυτών, κατά τις διατά¬ 
ξεις των συνεδριάσεων στους Δημοτικούς Συμβούλους. 

• Η επιμέλεια για την προετοιμασία των αποφάσεων 
του πιο πάνω οργάνου. 

• Η τήρηση πρακτικών των συνεδριάσεων του Δημοτι¬ 
κού Συμβουλίου. 

• Η υποβολή αντιγράφων των αποφάσεων στην αρμό¬ 
δια Διοικητική Αρχή για έγκριση. 

• Η διαβίβαση στις αρμόδιες Υπηρεσίας του Δήμου 
αποφάσεων σχετικών με αντικείμενο της αρμοδιότητας 
τους. 

• Η τήρηση ευρετηρίου των αποφάσεων που λαμβάνο- 
νται και των εγκριτικών ή μη αποφάσεων της Διοικητικής 
Αρχής. 

• Η παρακολούθηση των υποθέσεων που παραπέμ- 
φθηκαν από το συμβούλιο στις επιτροπές για πληρέστε¬ 
ρη μελέτη και η φροντίδα για την έγκαιρη εισαγωγή τους 
στο Δ.Σ για λήψη οριστικής απόφασης. 

β. Γ ραφείο Δημοτικών Επιτροπών. 

Στην αρμοδιότητά του ανήκουν: 

• Ενημέρωση των αρμόδιων επιτροπών του Δ.Σ για τα 
θέματα που παραπέμπονται σε αυτές από το Δημοτικό 
Συμβούλιο, προς μελέτη και παρακολούθηση για την 
έγκαιρη επανεισαγωγή στο Δημοτικό Συμβούλιο προς λή¬ 
ψη οριστικής απόφασης. 

• Παροχή κάθε είδους γραμματειακής υποστήριξης 
προςτις μόνιμες και έκτακτες επιτροπές που συνιστάτο Δη¬ 
μοτικό Συμβούλιο (ενημέρωση για τα θέματα και τον χρόνο 
κάθε συνεδρίασης, διανομή εισηγήσεων προς τα μέλη των 
Επιτροπών, τήρηση πρακτικών, τήρηση αρχείου πρακτι¬ 
κών, δακτυλογράφηση / αναπαραγωγή εισηγήσεων κ.λπ.). 

γ. Γ ραφείο Δημαρχιακής Επιτροπής. 

• Η συνεργασία με τον Δήμαρχο, ως Πρόεδρος της Δη¬ 
μαρχιακής Επιτροπής, για την κατάρτιση των θεμάτων 
της ημερήσιας διάταξης της Δημαρχιακής Επιτροπής και 
της επιτροπής Δημοπρασιών και η επιμέλεια του με ευθύ¬ 
νη του για την ικανοποίηση αυτών, κατά τις κείμενες δια¬ 
τάξεις των συνεδριάσεων στα μέλη της Δημαρχιακής Επι¬ 
τροπής και της Επιτροπής Δημοπρασιών. 

• Η επιμέλεια για την προετοιμασία των αποφάσεων 
της Επιτροπής. 

• Η τήρηση των πρακτικών των συνεδριάσεων της Δη¬ 
μαρχιακής Επιτροπής και της Επιτροπής Δημοπρασιών. 

• Η υποβολή αντιγράφων του πιο πάνω οργάνου στην 
αρμόδια Διοικητικής Αρχή για έγκριση. 

• Η διαβίβαση στις αρμόδιες Υπηρεσίαςτου Δήμου απο¬ 
φάσεων σχετικών με αντικείμενο της αρμοδιότητας τους. 

• Η τήρηση ευρετηρίου των αποφάσεωνπου λαμβάνονται 
και των εγκριτικών ή μη αποφάσεων της Διοικητικής Αρχής. 

• Η τήρηση επίσημου βιβλίου στο οποίο καταχωρούνται 
πρακτικά και αποφάσεις της Δημαρχιακής Επιτροπής. 

δ. Γραφείο Προσωπικού και Μισθοδοσίας. 

Είναι υπεύθυνο για την εφαρμογή όλων των νόμων που 
αφορούν τους τακτικούς - μονίμους υπαλλήλους και 
ασκεί τις αρμοδιότητες που απορρέουν από τον Κώδικα 
Κατάστασης Δημοτικών και Κοινοτικών Υπαλλήλων. 

Τηρεί μητρώο, ευρετήριο και τους ατομικούς φακέλους 
του τακτικού - μονίμου προσωπικού, καθώς και τα δελτία 
παρουσίας αυτού. 

Καταρτίζει τις ονομαστικές καταστάσεις των τακτικών 
υπαλλήλων του Δήμου κατά κλάδο και βαθμό, όπως ορί¬ 
ζουν οι σχετικές διατάξεις. 

Εκδίδει τα πιστοποιητικά και τις βεβαιώσειςτου πιο πάνω 
προσωπικού για την υπηρεσιακή κατάσταση του στο Δήμο. 

Διεκπεραιώνει κάθε υπόθεση που έχει σχέση με τη χο¬ 
ρήγηση της σύνταξης και των παροχών του ΤΑΔΚΥ στους 
υπαλλήλους του Δήμου που φεύγουν από την Υπηρεσία, 
καθώς και την αναγνώριση και εξαγορά της προϋπηρε¬ 
σίας τους. 

Εκδίδει ή κοινοποιεί εγκυκλίους που αφορούν υπηρε¬ 
σιακή κατάσταση του προαναφερόμενου προσωπικού. 

Ελέγχει και παρακολουθεί με τα σχετικά δελτία παρου¬ 
σίας όλο το τακτικό - μόνιμο προσωπικό του Δήμου για 
την προσέλευση και αποχώρηση του στην εργασία, μέσα 
στο κανονικό ωράριο. Ενημερώνει το προσωπικό πάνω 
στα προγράμματα για σεμινάρια - συνέδρια κ.λπ. με στό¬ 
χο την επιμόρφωση του. 

Επίσης, είναι υπεύθυνο για την εφαρμογή των Νόμων 
και Διαταγμάτων που αφορούν το με σχέση εργασίας 
Ιδιωτικό Δικαίου Προσωπικό. 

Τηρείτο μητρώο, τα ευρετήρια και τους ατομικούς υπη¬ 
ρεσιακούς φακέλους του προσωπικού με σχέση εργα¬ 
σίας ιδιωτικού δικαίου. 

Παρακολουθεί και διεκπεραιώνειτις υπηρεσιακές μετα¬ 
βολές του προσωπικού αυτού. 

Συντάσσει τα παραστατικά έγγραφα πληρωμής για τη 
σύνταξη των μισθοδοτικών καταστάσεων. 

Ασχολείται με τη μελέτη και εφαρμογή των συλλογικών 
συμβάσεων εργασίας και δίνει κάθε αναγκαία πληροφο¬ 
ρία για τη σωστή εφαρμογή τους. 

Παρακολουθεί και εφαρμόζει το πειθαρχικό δίκαιο που 
κάθε φορά ισχύει για το ημερομίσθιο προσωπικό. 

Ελέγχει τα δελτία παρουσίας για την ακριβή ώρα προ¬ 
σέλευσης και αποχώρησης του πιο πάνω προσωπικού 
από την Υπηρεσία. 

Εκδίδει τα πιστοποιητικά και τις βεβαιώσειςτου προσω¬ 
πικού Ι.Δ για την υπηρεσιακή του κατάσταση στο Δήμο. 

Διεκπεραιώνει κάθε υπόθεση που έχει σχέση με τη συ- 
νταξιοδότησητου προαναφερομένου προσωπικού καιτην 
καταβολή της προβλεπόμενης από το νόμο αποζημίωσης. 

Τέλος εκδίδειή κοινοποιεί εγκυκλίουςπου αναφέρονται 
στην υπηρεσιακή κατάσταση του προσωπικού αυτού και 
το ενημερώνει για τα προγράμματα επιμόρφωσης του. 

Επιμελείται της τήρησης και διαφύλαξης των ασφαλι¬ 
στικών βιβλιαρίων όλων των εργαζομένων στο Δήμο, 
ασφαλισμένο στο Ι.Κ.Α. 


Μεριμνά για την ενημέρωση των ατομικών φακέλων του 
προσωπικού. 

Φροντίζει για την αγορά των ενσήμων και την επικόλλη¬ 
ση τους στα βιβλιάρια αυτά. 

Αλληλογραφεί με κάθε υπηρεσία σχετικά με μισθολογι- 
κά θέματα. 

Συντάσσειτις μισθοδοτικές καταστάσεις όλου του Προ¬ 
σωπικού του Δήμου με βάση τα παραστατικά στοιχεία 
που του κοινοποιούνται από τα Τμήματα του σε σχέση Ι.Δ 
Προσωπικού, σύμφωνα με τα στοιχεία των δελτίων πα¬ 
ρουσίας τα οποία θα υπογράφονται από τους Προϊστα¬ 
μένους για την βεβαίωση της εργασίας. 

Οι καταστάσεις αυτές συντάσσονται κατά την Δ/νση, 
Τμήμα ή Υπηρεσία, σύμφωνα με τους κωδικούς αριθμούς 
του προϋπολογισμού, υπογράφονται από τους αρμόδι¬ 
ους κατά περίπτωση Προϊσταμένους και θεωρούνται από 
το Δήμαρχο. 

Παρακολουθεί τη μισθοδοτική κατάσταση όλωντωνερ- 
γαζομένων στο Δήμο και εκδίδει τις σχετικές βεβαιώσεις 
και πιστοποιητικά, οσάκις ζητούνται. 

Τηρεί μισθολογικό μητρώο για κάθε εργαζόμενο και τα 
σχετικά ευρετήρια. 

Τηρεί ακόμα βοηθητικούς φακέλους και βιβλία τα οποία 
κατά την κρίση του Προϊσταμένου κρίνονται αναγκαία για 
την εύρυθμη λειτουργία του Τμήματος. 

Εκδίδει στο τέλος του χρόνου τις βεβαιώσεις αποδοχών 
του άρθρου 70 παρ. 3 του Ν.Σ 3323/55 και συντάσσει τους 
αναλυτικούς πίνακες με τα στοιχεία των δικαιούχων καιτα 
ποσά των αμοιβών κ.λπ. που καταβλήθηκαν ολόκληρο το 
χρόνο στο προσωπικό 

Αντίγραφα των παραπάνω βεβαιώσεων και τους αναλυ¬ 
τικούς πίνακες υποβάλλει εντός των νομίμων προθεσμιών 
στην Ταμειακή Διεύθυνση του Δήμου για τη σύνταξη και 
υποβολή στην εφορία της οριστικής δήλωσης Φ.Μ.Υ 

Αλληλογραφεί με κάθε Υπηρεσία σχετικά με τα μισθο- 
λογικά θέματα. 

ε. Γ ραφείο Πρωτοκόλλου - Διεκπεραίωσης Αρχείου. 

Στην αρμοδιότητά του ανήκουν: 

• Η παραλαβή και η αυθημερόν πρωτοκόλληση, ευρε- 
τηρίαση και συσχέτιση των κάθε φύσεως εισερχομένων 
εγγράφων. 

• Η έγκαιρη διανομή στις διευθύνσεις, τα τμήματα και 
τα γραφεία των εγγράφων προς ενέργεια και η τήρηση 
των πρωτοτύπων στο αρχείο. 

• Η παραλαβή και ταξινόμηση των προοριζομένων για 
αρχειοθέτηση εγγράφων. 

• Η διεκπεραίωση κάθε εισερχομένου ή εξερχόμενου 
εγγράφου και η τήρηση των σχετικών βιβλίων παράδοσης. 

• Η τήρηση του γενικού αρχείου του Δήμου και η εισή¬ 
γηση για την καταστροφή του θεωρούμενου σαν άχρη¬ 
στου, όταν απαιτείται. 

• Η τήρηση του αρχείου όλωντωνδιευθύνσεωντου Δή¬ 
μου καθώς και του αρχείου της εφημερίδας της Κυβέρ¬ 
νησης. 

• Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

στ. Γ ραφείο Υποστήριξης Μηχανοργάνωσης. 

Στην αρμοδιότητά του ανήκουν: 

• Υποστηρίζει τον υπάρχοντα εξοπλισμό μηχανοργά¬ 
νωση σε μηχανήματα και προγράμματα. 

• Παρακολουθεί εξελίξεις σε θέματα πληροφορικής 
και εισηγείται συμπλήρωση και επέκταση εξοπλισμού. 

• Συνεργάζεται με τις λοιπές υπη ρεσίας και τμήματα για 
την καλύτερη απόδοση συστημάτων μηχανοργάνωσης. 

η. Γραφείο Παιδείας, Νομικών Προσώπων και Δημοτι¬ 
κών Επιχειρήσεων. 

Φροντίζει για τη λειτουργία της Δημοτικής Επιτροπής 
Παιδείας και των Ν.Π των Σχολικών Επιτροπών. 

Καταρτίζει την ημερήσια διάταξη συνεδριάσεων της 
ΔΕΠ σε συνεργασία με την Διεύθυνση. 

Κοινοποιεί αυτή στα μέλη, τηρείτο πρακτικά των συνε¬ 
δριάσεων, συντάσσει τις σχετικές αποφάσεις και τις δια¬ 
βιβάζει στο Δημοτικό Συμβούλιο και στις Αρμόδιες υπη¬ 
ρεσίες. Παρακολουθεί την λειτουργία των Σχολικών Επι¬ 
τροπών, εισηγείται την κατανομή των επιχορηγήσεων, 
ζητά στοιχεία της οικονομικής των κατάστασης θεωρεί 
και τηρεί τα προβλεπόμενα βιβλία και στοιχεία τους, επι¬ 
μελείται του ελέγχου και της έγκρισης του οικονομικού 
απολογισμού τους. 

Τηρεί αρχείο αποφάσεων της ΔΕΠ, καθώς επίσης αρ¬ 
χείο Νόμων & Εγκυκλίων σχετικών με θέματα Παιδείας 
αρμοδιότητας των Δήμων. 

Συνεργάζεται με τους φορείς της Παιδείας για προβλήμα¬ 
τα που σχετίζονται με την ομαλή λειτουργία των σχολείων. 

Έχειτην ευθύνη της πλήρους λειτουργίας όλωντων Νο¬ 
μικών Προσώπων Δημοσίου Δικαίου που υπάρχουν και 
λειτουργούν σήμερα στον Δήμο, καθώς και όσων ιδρυ- 
θούν στο μέλλον, ιδρυμάτων κ.λπ. Ν.Π. 

Ενημερώνει τη Δημοτική Αρχή για την ανάπτυξη και 
ανανέωση της θητείας των Δ.Σ των Ν.Π., όπως κάθε ιδρύ¬ 
ματος που συμμετέχει ο Δήμος με εκπροσώπους τους. 

Τηρεί τα υπό του Νόμου προβλεπόμενα βιβλία που αφο¬ 
ρούν την λειτουργία των Ν.Π και Ιδρύματα. 

Παρακολουθεί και φροντίζει για την εισαγωγή εισηγήσε¬ 
ων και θεμάτων στο Δημοτικό Συμβούλιο των Ν.Π που υπο¬ 
βάλλονται σε αυτό σύμφωνα με την κείμενη νομοθεσία. 

Μεσολαβεί για την αντιμετώπιση των θεμάτων των Ν.Π 
που απαιτούν ιδιαίτερους χειρισμούς (τεχνικούς, νομι¬ 
κούς, διοικητικούς) και διαβιβάζει εισηγήσεις στις αρμό¬ 
διες Διευθύνσεις του Δήμου. 

Εποπτεύει για τη συνεχή και αποτελεσματική επαφή μετά 
αρμόδια όργανα διοίκησης των δημοτικών επιχειρήσεων. 

Συντονίζει την παροχή πληροφοριών για τα στοιχεία 
των δημοτικών επιχειρήσεων που απαιτούνται για τα αρ¬ 
μόδια γραφεία του Δήμου. 

Συγκεντρώνει τους προϋπολογισμούς των δημοτικών 
επιχειρήσεων που απαιτούνται για τα αρμόδια γραφεία 
του Δήμου. 

Συγκεντρώνει τους προϋπολογισμούς των δημοτικών 
επιχειρήσεων, εκδίδει σχετικούς πίνακες με αναγκαίες 
πληροφορίες για τον Διευθυντή και το Δήμαρχο. 

Συντονίζει την παρακολούθηση της εκτέλεσης των προ¬ 
ϋπολογισμών σε περιοδική βάση (μήνα, τρίμηνο, εξάμη¬ 
να) όχι μεγαλύτερα του εξάμηνου. 

2. Τμήμα Δημοτικής Κατάστασης 

α. Γραφείο Δημοτολογίου, Ιθαγένειας, Μητρώου Αρμέ¬ 
νων 

Στην αρμοδιότητά του ανήκουν: 

• Η τήρηση βιβλίων Δημοτολογίων. 

• Οι εγγραφές νέων δημοτών λόγω μεταδημότευσης 
από άλλους Δήμους και Κοινότητες. 

• Οι μεταβολές Δημοτολογίου από οποιαδήποτε αιτία. 

• Η τήρηση βιβλίου πληθυσμού. 

• Η διεκπεραίωση της σχετικής αλληλογραφίας του 
γραφείου. 


• Η τήρηση ευρετηρίου δημοτολογίου. 

• Η εγγραφή δημοτών λόγω απόκτηση της Ελληνικής 
Ιθαγένειας, καθώς και η διαγραφή αυτών λόγω απώλειας. 

• Η αρχειοθέτηση εγγράφων και γενικών μεταβολών. 

• Η εισαγωγή όλων των στοιχείων του Δημοτολογίου 
στους Η/Υ, και η εκτύπωση όλων των αποφάσεων από 
τους Η/Υ. 

• Η σύνταξη ετησίου μητρώου Αρρένων. 

• Η εγγραφή αδήλωτων και αλλοδαπών, οι οποίοι απο¬ 
κτούν την ελληνική ιθαγένεια. 

• Η διαγραφή λόγω θανάτου, ανυπαρξίας και απόκτη¬ 
ση ξένης ιθαγένειας. 

• Η διόρθωση επωνύμων, κύριων ονομάτων, πατρώνυ¬ 
μων, μητρονύμων, τόπου γέννησης, έτους γέννησης, αλ¬ 
λαγών στοιχείων λόγω υιοθεσίας κ.λπ.. 

β. Γραφείο Ληξιαρχείου - Πολιτικών Γάμων 

Στην αρμοδιότητά του ανήκουν: 

• Η τήρηση των ληξιαρχικών βιβλίων (γεννήσεων, γά¬ 
μου, θανάτων, εκθέσεων) και η καταχώρηση σ’ αυτά των 
αντίστοιχων ληξιαρχικών γεγονότων. 

• Η τήρηση πρωτοκόλλου αιτήσεων και ευρετηρίων. 

• Η τήρηση των φακέλων και υποφακέλων των δηλου- 
μένων ληξιαρχικών γεγονότων, δικαστικών αποφάσεων 
και εκθέσεων επιθεωρήσεων ληξιαρχείου. 

• Η παραλαβή της σχετικής με το ληξιαρχείο αλληλο¬ 
γραφίας, η μέριμνα για την άμεση ενέργεια της καθώς και 
η τήρηση αρχείου αυτής. 

• Η έκδοση αντιγράφων, αποσπασμάτων από τα λη¬ 
ξιαρχικά βιβλία καθώς και αντιγράφων των δικαστικών 
αποφάσεων και δικαιολογητικών συντάξεως πράξεων 
που υπάρχουν στο αρχείο. 

• Η καταχώρηση στα βιβλία κάθε μεταβολής επί των λη¬ 
ξιαρχικών πράξεων, με βάση δικαστικές αποφάσεις, απο¬ 
φάσεις Νομαρχίας και εντολών εισαγγελικής αρχής. 

• Η σύνταξη ετήσιων καταστάσεων με αποσπάσματα 
πράξεων γεννήσεων και η διαβίβαση αυτών στο αρμόδιο 
γραφείο για τη σύνταξη του ετήσιου καταλόγου Μητρώ¬ 
ου Αρρένων. 

• Η αποστολή αυτεπάγγελτα στις διάφορες αρχές των 
απαιτούμενων μηνιαίων καταστάσεων καθώς και αντι¬ 
γράφων των συντασσομένων πράξεων. 

• Η ενέργεια κάθε υπηρεσίας ληξιαρχικής φύσεως και 
η ευθύνη για την εφαρμογή της αντίστοιχης νομοθεσίας. 

• Η παρακολούθηση της νομοθεσίας περί ληξιαρχείων. 

• Η τήρηση πρωτοκόλλου αιτήσεων για την τέλεση πο¬ 
λιτικών γάμων. 

• Η ενέργεια κάθε διαδικασίας παραλαβής δικαιολογη- 
τικών έκδοσης αδειών πολιτικών γάμων. 

• Η τήρηση αρχείου και ευρετηρίου τέλεσης πολιτικών 
γάμων. 

• Η τήρηση βιβλίου τέλεσης και δήλωσης πολιτικών γά¬ 
μων. 

• Η επιμέλεια κάθε σχετικής ενέργειας μέχρι και την τέ¬ 
λεση των πολιτικών γάμων από το Δήμαρχο ή το νόμιμα 
εξουσιοδοτημένο. 

γ. Γ ραφείο έκδοσης πιστοποιητικών και εκλογικών θε¬ 
μάτων 

Στην αρμοδιότητά του ανήκουν: 

• Η έκδοση πιστοποιητικών κάθε τύπου. 

• Η αρχειοθέτηση εγγράφων και γενικών μεταβολών 
στα ετήσια Μητρώα. 

• Η σύνταξη ετήσιου στρατολογικού πίνακα καθώς και 
η ανεύρεση στοιχείων των στρατευσίμων. 

• Η εισαγωγή όλων των στοιχείων των Μητρώων Αρρέ- 
νων και Στρατολογίας στον Η/Υ καθώς και η εκτύπωση 
τους. 

• Η έκδοση πιστοποιητικών ιθαγένειας για κάθε χρήση, 
πιστοποιητικών γέννησης και οικογενειακής κατάστασης, 
εγγυτέρων συγγενών, σχολικής χρήσης, εκλογικής χρή¬ 
σης κ.λπ. 

• Η συγκέντρωση και υποβολή των αρμοδίων δικαιολο- 
γητικών που απαιτούνται για εγγραφή δημοτών στους 
εκλογικούς καταλόγους. 

• Η προετοιμασία, η συγκέντρωση και η διανομή του 
εκλογικού υλικού. 

• Η ενέργεια εργασίας που έχει σχέση με τις εκλογές. 

• Φροντίζει για τη σύνταξη και την υπογραφή, της άδει- 
αςταφής νεκρών σύμφωνα μετιςπαρ. 1 και2των άρθρων 
35 και 36 του Ν. 344/76 όπως ισχύει κάθε φορά. 

3. Τμήμα Οικονομικών Υπηρεσιών 

α. Γραφείο Οικονομικού Προγραμματισμού 

Οι αρμοδιότητες του γραφείου αυτού είναι οι ακόλουθες: 

• Συγκέντρωση στοιχείων, διερεύνηση και κατάρτιση 
των ετησίων προϋπολογισμών δαπανών λειτουργίας των 
υπηρεσιών του Δήμου και των αντίστοιχων προϋπολογι¬ 
σμών δράσης και χρηματοδότησης εσόδωντου Δήμου. 

• Παροχή στοιχείων για την κατάρτιση των ετησίων 
προϋπολογισμών δράσης και χρηματοδότησης του Δή¬ 
μου και αντίστοιχα προς τα ετήσια προγράμματα δράσης 
του Δήμου. 

• Συνεργασία με όλα τα γραφεία του τμήματος για την 
κατάρτιση και εισήγηση του συλλογικού ετήσιου προϋ¬ 
πολογισμού δράσης και λειτουργίας του Δήμου. Προώ¬ 
θηση των προϋπολογισμών προς έγκριση σύ μφωνα με τις 
ισχύουσες διατάξεις. 

• Τήρηση των διαδικασιών και αρχείων και παρακολού¬ 
θηση της εξέλιξης των προηγούμενων προϋπολογισμών. 

• Εξαγωγή των αποκλίσεων μεταξύ των προϋπολογι- 
σθέντων και απολογιστικών μεγεθών. 

• Διερμήνευση των αποκλίσεων και εισήγηση διορθω¬ 
τικών ενεργειών. 

• Σύνταξη των ετησίων οικονομικών απολογισμών του 
Δήμου. 

• Επεξεργασία οικονομικών στοιχείων και εξαγωγή συ¬ 
μπερασμάτων για την εκμετάλλευση και το κόστος παροχής 
συγκεκριμένων υπηρεσιών του Δήμου προς τους πολίτες. 

• Εισήγηση της τιμολογιακής πολιτικής του Δήμου ως 
προς τη χρέωση ανταποδοτικών υπηρεσιών προς τους 
πολίτες. 

• Διαμόρφωση και παρακολούθηση των ταμειακών 
προγραμμάτωντου Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

• Ενημέρωση της Διεύθυνσης για την εξέλιξη των τα¬ 
μειακών προγραμμάτων. 

• Σύνταξη και υποβολή στη διεύθυνση περιοδικών οικο¬ 
νομικών απολογιστικών στοιχείων σύμφωνα με το σύστη¬ 
μα οικονομικής πληροφόρησης που εφαρμόζει ο Δήμος. 

β. Γ ραφείο Βεβαίωσης Εσόδων 

Στην αρμοδιότητά του ανήκουν: 

• Η ευθύνη της βεβαίωσης κάθε δημοτικού φόρου, ει¬ 
σφοράς, τέλους και δικαιώματος και οποιουδήποτε νόμι¬ 
μου εσόδου (πολεοδομικές παραβάσεις κ.τ.λ) 

• Ο έλεγχος και η παρακολούθηση της βεβαίωσης και 
είσπραξης των τελών καθαριότητας και φωτισμού. 

• Η σύνταξη παραστατικών στοιχείων για την κατάρτι¬ 
ση χρηματικών καταλόγων τελών καθαριότητας και φωτι¬ 


σμού των υπόχρεων που βεβαιούνται μέσω Ταμειακής 
Υπηρεσίας. 

• Η παραλαβή, η αρχειοθέτηση και ο έλεγχος των υπευ¬ 
θύνων δηλώσεων που προβλέπει ο Νόμος. 

• Η αποστολή των δηλώσεων και λοιπών στοιχείων στο 
γραφείο της ειδικής υπηρεσίας για έλεγχο και η επιμέλεια 
της βεβαιώσεως του τέλους προστίμου, που προβλέπει ο 
Νόμος, σε περίπτωση διαπιστώσεως διαφοράς. 

• Η μέριμνα για την έγκαιρη απόδοση προκαταβολών 
και εκκαθαρίσεων από τη ΔΕΗ. 

• Ο υπολογισμός του τέλους κατάληψης κοινοχρήστων 
χώρων σύμφωνα με τις διατάξεις της κείμενης νομοθε¬ 
σίας και των σχετικών αποφάσεων του Δημοτικού Συμ¬ 
βουλίου και η έκδοση αδειών κατάληψης πεζοδρομίου 
όπου προβλέπονται. 

• Η παραλαβή των εκθέσεων ελέγχου των αρμοδίων 
οργάνων και η ενέργεια ελέγχου όσον αφορά την έκταση 
των χώρων που χρησιμοποιούνται για την εν συνεχεία 
χρέωση τωντελών με το πρόστιμο που προβλέπει ο νόμος 
κατόπιν αποφάσεως του Δημάρχου σε περίπτωση διαπι- 
στώσεως χρήσεως κοινοχρήστου χώρου χωρίς άδεια ή 
υπερβάσεως σε έκταση της χορηγηθείσας αδείας. 

• Η παραλαβή και ο έλεγχος των αιτήσεων - δηλώσεων 
των ενδιαφερομένων για διαφημίσεις, η έκδοση των σχε¬ 
τικών αδειών, ο υπολογισμός του τέλους σύμφωνα με την 
κείμενη νομοθεσία και τις αποφάσεις του Δημοτικού Συμ¬ 
βουλίου και η ενημέρωση του σχετικού βιβλίου αδειών. 

• Η παραλαβή των εκθέσεων ελέγχου των αρμοδίων 
οργάνων και η αξιολόγηση τους για τη χρέωση αυτών που 
έκαναν αυθαίρετα διαφημίσεις. 

• Η σύνταξη παραστατικών στοιχείων για την κατάρτι¬ 
ση των χρηματοοικονομικών καταλόγων, βάση των διατά¬ 
ξεων της κείμενης νομοθεσίας. 

• Η παραλαβή και η ταξινόμηση σύμφωνα με το Νόμο, των 
παραβολών παράβασης του ΚΟΚ τα οποία με ειδικές κατα¬ 
στάσεις στέλνονται για την έκδοση χρη ματικών ενταλμάτων 
για την απόδοση των ποσών ων παραβάσεων στο Δήμο. 

• Η Ταξινόμηση των ανεξόφλητων εκθέσεων ελέγχου 
του ΚΟΚ, φροντίδα για την εύρεση μέσω Υπουργείου ή 
Αστυνομίας, των στοιχείων των παραβατών, που τυχόν 
λείπουν και η επιμέλεια της βεβαιώσεως του προστίμου. 

• Η ετήσια απογραφή για έλεγχο και ενημέρωση των οι¬ 
κείων φακέλων και καρτελών των ακινήτων που υπόκεινται 
στη φορολογία, η εισφορά και η ανεύρεση στοιχείων αγνώ¬ 
στων ιδιοκτητών σε συνεργασία με την Ειδική Υπηρεσία. 

• Η παραλαβή και η καταχώρηση σε ειδικό βιβλίο των 
υπευθύνων δηλώσεων ακινήτων που υποβάλλονται σύμ¬ 
φωνα με τον Νόμο. 

• Η σύνταξη και υποβολή, εμπρόθεσμα στις εκτιμητικές 
επιτροπές αναλυτικών καταστάσεων των ακινήτων που 
χρειάζονται εκτίμηση. 

• Η έκδοση των δελτίων φορολογικής ενημερότητας 
που προβλέπονται από το Νόμο. 

• Η Παραλαβή των καταστάσεων υπολογισμού κό¬ 
στους κατασκευής πλακοστρώσεων κρασπεδορείθρων 
απάτην Τεχνική Υπηρεσία του Δήμου και η συνεργασία με 
τους αρμοδίους υπαλλήλους ελέγχου, η φροντίδα της μέ¬ 
τρησης των κατασκευών κατά ακίνητο και η ανεύρεση των 
υπόχρεων ιδιοκτητών. 

• Η σύνταξη και αποστολή για θεώρηση των αναλυτι¬ 
κών καταστάσεων των υπόχρεων κατασκευής πλακο¬ 
στρώσεων- κρασπεδορείθρων και η επιμέλεια της βεβαι¬ 
ώσεως των δόσεων. 

• Η έκδοση των βεβαιωτικών σημειωμάτωντων οίκοθεν 
εισπράξεων των υπόχρεων όταν αυτό απαιτείται. 

• Η παραλαβή από την Τεχνική Υπηρεσία του Δήμου 
των εκδιδόμενων λογαριασμών της δαπάνης που αναλο¬ 
γεί στους ιδιοκτήτες των παρόδιων ακινήτων κατασκευής 
αγωγών αποχέτευσης και εξωτερικής διακλάδωσης και η 
ταξινόμηση τους κατά πρόγραμμα αποχέτευσης, συ- 
ντάσσοντας σχετικές καρτέλες. 

• Η έκδοση των υπηρεσιακών σημειωμάτων των οίκο¬ 
θεν εισπράξεων από προκαταβολές κατασκευής αγωγών 
και εξοφλήσεων δαπανών εξωτερικών διακλαδώσεων. 

• Η έκδοση ειδικών υπηρεσιακών σημειωμάτων προς 
την Τεχνικής Υπηρεσία του Δήμου για όσους πλήρωσαν 
και δικαιούνται σύνδεσης. 

• Η σύνταξη της μηνιαίας κατάστασης όλων των οίκο¬ 
θεν εισπράξεων και η διαβίβαση της στο ταμείο. 

• Η τήρηση πρωτοκόλλου καταθέσεωςτων ενδίκων μέ¬ 
σων. 

• Η επιμέλεια της συγκέντρωσης των απαιτούμενων 
στοιχείων, από τα αρμόδια γραφεία του τμήματος για την 
αντίκρουση των ισχυρισμών των προσφευγόντων με τη 
σύνταξη σχετικής έκθεσης. 

• Η άμεση ενημέρωση του Ταμείου για την άσκηση εν¬ 
δίκων μέσων κατά φορολογικών εγγράφων, καθώς και η 
ενημέρωση του για το αποτέλεσμα τους μετά την έκδοση 
οριστικών αποφάσεων. 

• Η επιμέλεια της παραπομπής των προσφυγών, που 
ζητούν συμβιβαστική επίλυση, στις αρμόδιες επιτροπές. 

• Η φροντίδα για την έγκαιρη αποστολή αυτών που 
συμβιβάστηκαν στο Δημοτικό Συμβούλιο για έγκριση, κα¬ 
θώς και η φροντίδα για την αποστολή στα Διοικητικά Δι¬ 
καστήρια αυτών που δεν συμβιβάστηκαν ή δεν ζήτησαν, 
συμβιβασμό από την επιτροπή. 

• Η τήρηση του γενικού αρχείου των διοικητικών δικα¬ 
στηρίων (δηλαδή αρχείου δικογραφιών, δικαιολογητικών 
και πρωτοτύπων αποφάσεων). 

• Η παραλαβή των αποφάσεων των Διοικητικών Δικα¬ 
στηρίων και η φροντίδα για τη συνέχιση ή όχι των ενδίκων 
μέσων με τη συνεργασία του Νομικού Συμβούλου και της 
Δημαρχιακής Επιτροπής κατά περίπτωση. 

• Η φροντίδα για την αντιπροσώπευση του Δημάρχου 
στα Διοικητικά Δικαστήρια για υποστήριξη των οικονομι¬ 
κών συμφερόντων του Δήμου. 

• Η επιμέλεια της έγκαιρης λήψης των αποφάσεων του 
Δ.Σ και Δημάρχου για τη συγκρότηση της επιτροπής Συμ¬ 
βιβασμού. 

• Η διεκπεραίωση κάθε αλληλογραφίας σχετικής μετά 
διοικητικά δικαστήρια και την επιτροπή συμβιβασμού. 

• Η κοινοποίηση αποσπάσματος φορολογικού καταλόγου 
στους φορολογουμένους καθώς και των προσκλήσεων και 
αποφάσεων της επιτροπής συμβιβασμού όπου απαιτείται. 

• Τηρεί τους νόμους, τις εγκυκλίους και τις διαταγές 
που σχετίζονται με το τέλος 2% επί των ακαθαρίστων εσό¬ 
δων των κέντρων διασκέδασης κ.λπ. καταστημάτων που 
υπόκεινται σε αυτό. Ελέγχειτις επιχειρήσεις σχετικά με τη 
συμμόρφωση τους στην υποχρέωση είσπραξης και από¬ 
δοσης στο Δήμο του ανωτέρου τέλους. 

• Διενεργεί έλεγχο των φορολογικών δηλώσεων των 
επιχειρήσεων για να διαπιστώσει τυχόν διαφορές σε σχέ¬ 
ση μετά ακαθάριστα έσοδα που δηλώνει στο Δήμο. Ενερ¬ 
γεί για την επιβολή των νομίμων κυρώσεων σε όσες επι¬ 
χειρήσεις δεν αποδίδουν το τέλος ή αποδίδουν μικρότε¬ 
ρο ποσό. 


• Τήρηση των διαδικασιών, αρχείων και γενικά λογα- 
ριασμώντου λογιστικού συστήματοςτου Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

• Παρακολούθηση της εκτέλεσης των εισπράξεων που 
ανατίθενται στους δημοτικούς εισπράκτορες. 

• Συνεχής ενημέρωση για την πορεία των εισπράξεων 
κατά κατηγορία, λογαριασμό και γενικά για τις μεταβολές 
οποιουδήποτε μεγέθους του λογιστικού συστήματοςτου 
Δήμου, σύμφωνα με τις ισχύουσες διαδικασίες. 

• Παρακολούθηση της εκτέλεσης των εισπράξεων που 
ανατίθενται στους δημοτικούς εισπράκτορες. 

• Συνεχής ενημέρωση για την πορεία των εισπράξεων 
κατά κατηγορία, λογαριασμό και γενικά για τις μεταβολές 
οποιουδήποτε μεγέθους του λογιστικού συστήματος 
τους Δήμο, σύμφωνα με τις εκάστοτε διαδικασίες. 

• Μεριμνά για την έγκαιρη χρηματοδότηση τους Δήμου 
από διαφόρους Φορείς, Υπουργεία, Ευρωπαϊκή Ένωση. 

• Διερεύνηση δυνατοτήτων άντλησης εσόδων από πη¬ 
γές που σήμερα παραμένουν ανεκμετάλλευτες (δημοτικά 
τέλη - τέλος ακίνητης περιουσίας κ.λπ.) 

• Δυνατότητες - προθέσεις άντλησης δανείων από το 
εξωτερικό - ανάλυση αγοράς - αξιολόγηση προτάσεων. 

• Διεξάγει τις εργασίες που αφορούν τις φορολογικές 
υποθέσεις του Δήμου και μεριμνά για την έγκαιρη απο¬ 
στολή των προσφυγών στην Επιτροπή Επίλυσης Φορολο¬ 
γικών διαφορών. 

• Παρίσταται δια του υπαλλήλου στο Διοικητικό Πρω¬ 
τοδικείο και εκπροσωπεί τον Δήμο κατά την εκδίκαση των 
υποθέσεων. 

γ. Γραφείο Εκτέλεσης Προμηθειών και Εργασιών 

• Η διενέργεια κάθε πράξης σχετικής με την διαδικασία 
όλων των προμηθειών, εργασιών και μεταφορών του Δή¬ 
μου, γενικής ή ειδικής φύσεως. 

• Η τήρηση βιβλίων και στατιστικών στοιχείωντων προ- 
μηθευόμενων ξεχωριστά για κάθε υπηρεσία, είδος ή ειδι¬ 
κής φύσεως. 

• Η παρακολούθηση των τιμών των διαφόρων ειδών και 
υλικών που προμηθεύεται ο Δήμος και ενημέρωση των δι¬ 
ευθύνσεων των υπηρεσιών και των επιτροπών παραλαβής. 

• Η συγκέντρωση των στοιχείων που αφορούν τις προ- 
μήθειεςτου Δήμου καιη κοινοποίηση τους στις υπηρεσίες. 

• Η τήρηση και ενημέρωση των βιβλίων υλικών με τα εκ- 
διδόμενα δελτία εισαγωγής και εξαγωγής από την απο¬ 
θήκη των διαφόρων υλικών. 

• Η σύνταξη κάθε δικαιολογητικού των γενομένων προ¬ 
μηθειών, εργασιών, μεταφορών κ.λπ. καιη υποβολή τους 
στο Λογιστήριο για την εκκαθάριση της δαπάνης. 

δ. Γ ραφείο Διαχείρισης Υλικού 

• Επιμελείται για την έγκαιρη παραλαβή των κάθε εί¬ 
δους προμηθευόμενων υλικών και ειδών, πλην εκείνων 
που προορίζονται για την εκτέλεση έργων, την εισαγωγή 
τους στην αποθήκη του Δήμου με τη συνοδεία των ποσο¬ 
τικών παραστατικών στοιχείων και την παράδοση τους 
για κάθε περίπτωση στις οικίες Υπηρεσίες του Δήμου. 

• Είναι υπεύθυνο για την ασφαλή φύλαξη και καλή συ¬ 
ντήρηση του αποθηκευομένου υλικού, και την ακρίβεια 
του υπολοίπου καθώς αυτό προκύπτει, σε κάθε στιγμή 
από το βιβλίο Υλικού. 

• Χρησιμοποιεί βοηθητικά έντυπα, δελτίων, καρτελών 
κ.λπ. τα οποία εγκρίνονται από το Δήμαρχο. 

• Εισηγείται την εκποίηση του για διάφορες λόγους μη 
χρησίμου υλικού ή την καταστροφή αυτού λόγω παλαιό- 

τητας και ενεργεί για τηντήρηση της αναγκαίας για το πο¬ 
σό αυτό διαδικασίας. 

• Ενεργεί τα νόμιμα για τη βεβαίωση του αντιτίμου κά¬ 
θε ζημιάς που προκύπτει λόγω απώλειας ειδών ή υλικών 
σε βάρος του έχοντας την ευθύνη γι’ αυτή υπολόγου. 

• Ο υπάλληλος στον οποίο έχει ανατεθεί η διαχείριση 
του υλικού ευθύνεται προσωπικός για κάθε ζημιά του Δή¬ 
μου που προέλθει από αμέλεια του, για τη διατήρηση και 
γενικά συντήρηση σε καλή κατάσταση του απ’ αυτό δια- 
χειριζόμενου υλικού και για κάθε αντικανονική διάθεση 
τέτοιου υλικού. 

• Τηρεί και ενημερώνει έγκαιρα και σωστά τα απαιτού- 
μενα βιβλία χρεοπίστωσης μηχανών, μηχανημάτων και 
λοιπών εξαρτημάτων του Δήμου. 

• Επιμελείται στον εφοδιασμό των Υπηρεσιών με τα 
αναγκαία για τη λειτουργία τους είδη. 

• Τηρεί στατιστικούς πίνακες για τα προμηθευόμενα εί¬ 
δη, κάθε έτος, με όλα τα στοιχεία που διευκολύνουν τον 
έλεγχοτωνπρομηθειών καιτην καλύτερη οργάνωση τους 

• Αξιολογεί τα στατιστικά στοιχεία κατανάλωσης των 
διαφόρων υλικών σε σχέση με τον βαθμό απορρόφησης 
αυτών, ως και τα χρονικά όρια, τις διαδικασίες πραγματο¬ 
ποίησης των προμηθειών και επιμελείται για την έγκαιρη 
έναρξη των απαιτουμένων προμηθευτικών διαδικασιών, 
παίρνοντας υπόψη την ανάγκη συντονισμού των προμη¬ 
θειών σε μια ενιαία προμήθεια. 

ε. Γραφείο εκκαθάρισης δαπανών 

• Φροντίζει για την εκκαθάριση και εντολή της πληρω¬ 
μής όλων των δαπανών του Δήμου, σύμφωνα με το νόμο. 

• Ελέγχει την πληρότητα και νομιμότητα των δικαιολο- 
γητικών και γενικά των παραστατικών στοιχείων κάθε δα¬ 
πάνης, καθώς και αν υπάρχει ανάλογη πίστωση στο προϋ¬ 
πολογισμό και εκδίδει τα χρηματικά εντάλματα πληρωμής. 

• Ελέγχει τη νομιμότητα των εκθέσεων αναλήψεως δα¬ 
πανών για τις εργασίες, τις προμήθειες, τα έργα κ.λπ. που 
εκτελούνται από το Δήμο και τηρεί τα υπάτου νόμου προ- 
βλεπόμενα βιβλία. 

• Τηρεί το νέο διπλογραφικό λογιστικό σύστημα από 
της εφαρμογής του. 

στ. Γ ραφείο Διοίκησης και Διαχείρισης Κοιμητηρίου. 

• Επιμελείται για την σύνταξη και προσαρμογή του κα¬ 
νονισμού λειτουργίας και δικαιωμάτων του Κοιμητηρίου 
στα κάθε φορά νέα δεδομένα. 

• Τηρείτις διατάξεις του κανονισμόύ, νόμων, εγκυκλίων 
και οδηγιών. 

• Μεριμνά για την εφαρμογή των ισχυουσών υγειονομι¬ 
κών διατάξεων στο χώρο του νεκροταφείου. 

• Επιμελείται της καθαριότητας και της ευπρεπούς εμ¬ 
φάνισης του χώρου. 

• Συγκεντρώνει τα αναγκαία βεβαιωτικά στοιχεία, εκδί¬ 
δει τις οίκοθεν εντολές για την έγκαιρη είσπραξη των τε¬ 
λών και των δικαιωμάτων που προέρχονται από τη χρήση 
του νεκροταφείου. 

• Προβαίνει στη σύνταξη καιτην αποστολή στο ταμεία 
των βεβαιωτικών καταλόγων εσόδων που για οποιοδήπο- 
τε λόγο καθυστερούν. 

• Τηρεί τα απαραίτητα στοιχεία για κάθε ταφή και φύ¬ 
λαξη οστών. 

• Τηρεί τα από το νόμο προβλεπόμενα βιβλία που αφο¬ 
ρούν την λειτουργία του νεκροταφείου. 

• Εκτελεί γενικά κάθε άλλη υπηρεσία που προβλέπεται 
από τον κανονισμό του νεκροταφείου ή των ειδικών περί 
κοιμητηρίων νόμου. 


ζ. Γ ραφείο Χορήγησης αδειών λειτουργίας καταστημά¬ 
των & υγειονομικού ελέγχου. 

Στην αρμοδιότητά του ανήκουν: 

• Η παραλαβή των σχετικών αιτήσεων και δικαιολογητι- 
κών για τη χορήγηση αδειών ίδρυσης και λειτουργίας 
όλων των καταστημάτων - επιχειρήσεων και χρησιμοποί¬ 
ησης κοινόχρηστων χώρων, που οι όροι λειτουργίας τους 
καθορίζονται από υγειονομικές διατάξεις. 

• Η ευθύνη του ελέγχου όλων των δικαιολογητικών για 
την πληρότητα του φακέλου. 

• Η συνεργασία με τις αρμόδιες υπηρεσίες για τον έλεγ¬ 
χο του δηλωθέντος εμβαδού του καταστήματος ή χώρου 
για τον καθαρισμό των αντίστοιχων τελών και φόρων. 

• Η διαβίβαση των σχετικών δικαιολογητικών στη Δ/νση 
Υγείας για τη σχετική γνωμάτευση και η διαβίβαση του 
φακέλου με όλα τα δικαιολογητικά στο Δημοτικό Συμβού¬ 
λιο για λήψη απόφασης μετά την επιστροφή τους. 

• Η φροντίδα για κλήση των κατόχων αδειών που έχουν 
προβεί σε -3- παραβάσεις αστυνομικών και άλλων διατά¬ 
ξεων για κατάθεση απόψεων τους πριν την επιβολή ποι¬ 
νής από το Δημοτικό Συμβούλιο. 

• Η φροντίδα για την αφαίρεση άδειας ή ακύρωση άδει¬ 
ας λειτουργίας καταστήματος μετά την σχετικής απόφα¬ 
ση του Δημοτικού Συμβουλίου. 

4. Τμήμα Ειδικής Ταμειακής Υπηρεσίας 

α. Γ ραφείο Εσόδων (Εισπράξεων) 

• Διεξάγει κάθε εργασία που σχετίζεται με την είσπρα¬ 
ξη όλων των εσόδων του Δήμου. 

• Εισπράττει μετά αρμόδια όργανατου κάθεέσοδοτου 
Δήμου. 

• Τηρεί όλα τα βιβλία που προβλέπονται από το Νόμο ή 
από εσωτερικούς κανονισμούς της Υπηρεσίας του Δήμου. 

• Ενημερώνει τους φορολογικούς καταλόγους και τις 
τηρούμενες καρτέλες περί των μεταβολών που προέρχο¬ 
νται από καταθέσεις, αυξομειώσεις, ή διαγραφές λόγω 
λαθών ή κάποιον αποφάσεων αρμοδίων επιτροπών ή Δι¬ 
καστηρίων. 

• Καλείτους φορολογούμενους, μετοντρόποπουπρο- 
βλέπονται οι οικείες διατάξεις του Δημοτικού και Κοινοτι¬ 
κού Κώδικα, της φορολογικής νομοθεσίας και του Νόμου 
περί εισπράξεων δημοσίων εσόδων, για την εκπλήρωση 
των υποχρεώσεων τους. 

• Ενεργεί τη νόμιμη διαδικασία για την άσκηση των από 
το νόμο οριζομένων αναγκαστικών μέτρων των από κάθε 
αιτία, οφειλετών του Δήμου. 

• Συντάσσει και υποβάλει περιοδικές καταστάσεις ει¬ 
σπράξεων. 

β. Γ ραφείο Εξόδων (Πληρωμών) 

• Παραλαμβάνει χρηματικά εντάλματα που παραδίδο- 
νται σε αυτό απάτην αρμόδια Υπηρεσία του Δήμου. 

• Ελέγχει τα προς εξόφληση χρηματικά εντάλματα και 
καταχωρεί τα ενδεικτικά αυτών στοιχεία στα βιβλία «κα¬ 
θολικό» και «τρεχούμενων λογαριασμών». 

• Ενεργεί την άθροιση και την συμφωνία των ενεργού- 
μενων πληρωμών με αυτές του γραφείου παρακαταθηκών. 

• Συντάσσει και υποβάλει αρμοδίως αναλυτικές και συ¬ 
γκεντρωτικές καταστάσεις κάθε μήνα, κάθε τρίμηνο, κά¬ 
θε εξάμηνο και στο τέλος κάθε έτους. 

• Ισοζυγίζει τις κρατήσεις και τις αποδίδει δικαιούχους 
οργανισμούς. 

• Συγκεντρώνει και παραδίδει στην αρμόδια υπηρεσία 
του Δήμου τα απολογιστικά στοιχεία του έτους. 

• Γ ιατηνείσπραξητωνεσόδωντουΔήμου, εφαρμόζονται 

οι ισχύουσες διατάξεις «Περί εισπράξεως των Δημοσίων 
Εσόδων». Τα ταμειακά όργανα του Δήμου ασκούν αντίστοι¬ 
χα όλες τις πιο πάνω διατάξεις οριζόμενες αρμοδιότητες. 

γ) Γραφείο Διοικητικής Εκτέλεσης 

• Εκδίδει τις παραγγελίες για αναγκαστικές κατασχέ¬ 
σεις κινητής ή ακινήτου περιουσίας. 

• Παρακολουθεί τις εκδιδόμενες κατασχέσεις από Δι¬ 
καστικό Επιμελητή. 

• Προβαίνει στην αποστολή εγγράφων στα διάφορα 
Υποθηκοφυλακεία του νομού Αττικής για παραγγελίες 
που επιστράφηκαν βεβαιωμένες. 

• Ενεργεί για την έκδοση προγραμμάτων πλειστηρια- 
σμού. 

• Χορηγεί έγγραφα για άρση κατάσχεσης επί εκθέσεων 
κατασχέσεων που έχουν εξοφληθεί. 

• Λοιπές εργασίες που τυχόν προκύπτουν με την αρμο¬ 
διότητα της όπως π.χ. απαγόρευση αποδημίας κ.λπ. 

δ) Γ ραφείο Ταμία 

• Εισπράττει ο ίδιος αλλά και με τα εισπρακτορικά όρ¬ 
γανα όλα τα όσοδα του Δήμου, που προβλέπονται από 
τον ετήσιο προϋπολογισμό ως και όσα προβλέπονται από 
ειδικές αποφάσεις του Δημοτικού Συμβουλίου τρέχου¬ 
σας ή παρελθούσας χρήσης, εφόσον δεν έχουν υποπέσει 
σε παραγραφή. 

• Εισπράττει ακόμα υπέρ τρίτων κάθε έσοδο, εφόσον η 
είσπραξη του ανατίθεται νόμιμα στο Δήμο. 

• Εξοφλεί τα χρηματικά εντάλματα μέσα στα όρια του 
προϋπολογισμού και των συναφών αποφάσεων του Δη¬ 
μοτικού Συμβουλίου και της Δημαρχιακής Επιτροπής. 

• Δίνει εντολή για τη λήψη όλων των από τους νόμους 
περί εισπράξεων Δημοσίων εσόδων επιτρεπομένων ανα¬ 
γκαστικών μέτρων κατά παντός οφειλέτου του Δήμου. 

• Ασκείτηνποινική δίωξη κατάτωνοργάνωνπου είναι επι¬ 
φορτισμένα με την εκτέλεση ενταλμάτων προσωπικής κρά¬ 
τησης όπου και όταν αυτό είναι επιτρεπτό, σε τυχόν περι¬ 
πτώσεις, που επιδεικνύεται από αυτά ασυγχώρητη αμέλεια. 

• Εποπτεύει την υπηρεσία της είσπραξης και μεριμνά, 
ώστε η είσπραξη των εσόδων, καθώς και κάθε σχετική 
προς τούτο ενέργεια να συντελείται μέσα στις νόμιμες 
προθεσμίες. 

• Προσδιορίζει εγγράφως στους εισπράκτορες τα έσο¬ 
δα που τους ανατίθενται να εισπράξουν, ως και η προθε¬ 
σμία είσπραξης τους και αποφαίνεται σχετικά με τη χρη¬ 
ματική διαχείριση αυτών. 

• Υποβάλλει μέχρι τις πέντε (5) κάθε μήνα στον Δήμαρ¬ 
χο και στη Δημαρχιακή Επιτροπή λογαριασμό των εσό¬ 
δων και εξόδων που πραγματοποιήθηκαν μέσα στον 
προηγούμενο μήνα για ενημέρωση και έλεγχο. 

• Δίνει λόγο για τον ίδιο και τα εισπρακτορικά (και διαχει¬ 
ριστικά, αν υπάρχουν) όργανα στο Ελεγκτικό Συνέδριο σύμ¬ 
φωνα με τις διατάξεις του Δημοτικού και Κοινοτικού Κώδικα. 

• Ο Δημοτικός Ταμίας δεν έχει δικαίωμα να κρατά στο 
ταμείο περισσότερο από το 1 /100 του ποσού των εξόδων 
που είναι γραμμένα στον προϋπολογισμό του Δήμου. Τα 
υπόλοιπα χρήματα καταθέτει έντοκα και σε λογαριασμό 
όψης στην τράπεζα της Ελλάδας ή στο Ταμείο Παρακα¬ 
ταθηκών και Δανείων ή στο Ταχυδρομικό Ταμιευτήριο ή 
στην Εθνική ή στην Αγροτική Τράπεζα κ.λπ. 

• Ελέγχει και επαληθεύει τις εισαγόμενες εισπράξεις 
σε συνάρτηση με τα συνοδεύοντα αυτές παραστατικά 
στοιχεία. 

• Ελέγχει, βοηθούμενος από τους αρμόδιους υπαλλή¬ 
λους της Υπηρεσίας, με δική του προσωπική ευθύνη τη 


νομιμότητα και εγκυρότητα των εκτελουμένων δαπανών 
και προβαίνει στην πληρωμή των δικαιούχων. Τατου ελέγ¬ 
χου και των διαδικασιών πληρωμής, εξόφληση κ.λπ. ορί¬ 
ζονται από τις διατάξεις του αρ. 60 του λογιστικού (δήμων 
και κοινοτήτων). 

• Ο δημοτικός Ταμίας, με προσωπική του ευθύνη, ενερ¬ 
γεί τις χρηματικές δοσοληψίες μέσω του τραπεζικού συ¬ 
στήματος, χειριζόμενος προσωπικά τα μπλοκ γραμμα¬ 
τίων και επιταγών που είναι χρεωμένος γι’ αυτό το σκοπό. 
Για την ενεργοποίηση των γραμματίων και των επιταγών 
που εκδίδονται για την οποιαδήποτε διακίνηση χρημάτων 
σε πίστωση ή σε βάρος των οικείων λογαριασμών του Δή¬ 
μου , απαιτείται η προσυπογραφή αυτών και από τον προϊ¬ 
στάμενο της Διεύθυνσης Οικονομικών Υπηρεσιών. 

• Στο τέλος κάθε οικονομικής χρήσεως, υποβάλλει τον 
ετήσιο Απολογισμό εσόδων - εξόδωντου Δήμου στη Δημαρ¬ 
χιακή Επιτροπή, για τις παραπέρα διαδικασίες προελέγχου 
του και εισαγωγής του στο Δημοτικό Συμβούλιο για έγκριση. 

Δ/νση Τεχνικής Υπηρεσίας 

Η Δ/νση των έργων ασκεί και τα εξής ειδικότερα καθή¬ 
κοντα: 

Τηρεί χωριστό αρχείο της υπηρεσίας της με τον πιο 
πρόσφορο τρόπο που καθορίζεται με κανονιστική από¬ 
φαση του Δημάρχου. Στο γενικό αρχείο του Δήμου δεν 
περιλαμβάνεται η αρχειοθέτηση των εγγράφων της Τε¬ 
χνικής Υπηρεσίας. 

Καταρτίζει σε συνεργασία με τους προϊσταμένους των 
υπηρεσιών και τον Δήμαρχο, το σχέδιο του ετήσιου τεχνι¬ 
κού προγράμματος. 

Επιμελείται την εφαρμογή του. 

Τα της εκτέλεσης και θεώρησης των μελετών, της δια¬ 
δικασίας ανάθεσης έργων, των πιστοποιήσεων, των τιμο¬ 
λογίων, των λογαριασμών και κάθε άλλου δικαιολογητι- 
κού ενταλμάτων πληρωμής, που αναφέρονται στα εκτε- 
λούμενα από τον Δήμο έργα και στις ενεργούμενες απ’ 
αυτόν προμήθειες, ορίζονται με κανονιστικής απόφαση 
του Δημάρχου, προσαρμοσμένη στις διατάξεις του 
Π.Δ/τος 171/15.5.87, σε συνδυασμό με την ισχύουσα υπη¬ 
ρεσιακή κατάσταση αυτής. 

Παρακολουθεί και επιβλέπει την εκτέλεση όλων των τε¬ 
χνικών έργων, έχοντας δικαίωμα ελέγχου, για τη σύμφω¬ 
να με τους κανόνες της τεχνικής και τις προδιαγαφές των 
οικείων μελετών κατασκευή τους και παροχής των απα¬ 
ραίτητων οδηγιών στα όργανα εκτέλεσης και επίβλεψης 
των έργων. Περί των ανωτέρω έχει την υποχρέωση να 
ενημερώνει έγκαιρα το Δήμαρχο. 

Ελέγχει και προσυπογράφει επίσης τις καταστάσεις 
πληρωμής ημερομισθίων του υπαλληλικού και εργατοτε- 
χνικού προσωπικού, του απασχολούμενου στο Δήμο για 
την εκτέλεση έργων ή εργασιών, είτε τούτο συνδέεται μα¬ 
ζί του με σχέση εργασίας ιδιωτικού δικαίου, είτε ασχολεί- 
ται στην εκτέλεση των με αυτεπιστασία εκτελουμένων 
από το Δήμο έργων. 

Ελέγχει και προσυπογράφει επίσης τις καταστάσεις 
πληρωμής ημερομισθίων υπαλλήλων και εργατών ως 
άνω, των απασχολουμένων σ’ όλα τα εξωτερικά συνερ¬ 
γεία του Δήμου. 

Επιλαμβάνεται κάθε θέματος γενικά, που εμπίπτει στις 
ειδικές αρμοδιότητες που ορίζονται με τις διατάξεις περί 
εκτελέσεως Δημοτικών και κοινοτικών έργων. 

Ενημερώνεται επί των τεχνικών έργων, των Νομικών 
Προσώπων του Δήμου, των Δημοτικών επιχειρήσεων, κα¬ 
θώς και όλων των φορέων που ασκούν τεχνικές δράστη- 

ριότητες μέσα στα όρια του Δήμου ή που ασκούν τεχνικές 
δραστηριότητες με επιρροή στην πόλη, ώστε να μπορεί 
να παρέχει τις τεχνικές του γνώμες στη Δημοτικής αρχή. 

Μεριμνά και ενεργεί ότι χρειάζεται για την ολοκλήρωση 
του αποχετευτικού δικτύου στην πόλη, τη συντήρηση του 
και την καλή του λειτουργία στο βαθμό και στην έκταση 
που ορίζεται από τον ειδικό νόμο. 

1. Τμήμα Μελετών - Έργων 

α. Γραφείο Μελετών 

• Συντάσσει τις μελέτες όλων των έργων που περιλαμ¬ 
βάνονται στο τεχνικό πρόγραμματου Δήμου καιτωνενερ- 
γούμενων προμηθειών όπου τούτο είναι αναγκαίο. Συ¬ 
ντάσσει τις απαιτούμενες προμελέτες και συγκεντρώνει 
προκαταρκτικά στοιχεία, με βάση τα προγράμματα μα¬ 
κροχρονίου τεχνικού προγραμματισμού που εκπονεί η δι¬ 
οίκηση του Δήμου. 

• Συντάσσει οποιαδήποτε μελέτη ζητηθεί από τον Δή- 
μαρχο. 

• Ενεργεί τις διαδικασίες για την έγκριση των μελετών 
(αν αυτό χρειάζεται) και τη λήψη των αναγκαίων για το 
σκοπό αυτό αποφάσεων. 

• Για την ορθή και ολοκληρωμένη σύνταξη των μελετών 
εκτέλεσης έργων, συνεργάζεται, εκτός από τους αρμόδι¬ 
ους διοικητικούς και υπηρεσιακούς παράγοντες του Δήμου 
και με κάθε άλλη αρχή ή Υπηρεσία, που συνδέεται με αυτά 
με οποιονδήποτε τρόπο, λαμβάνοντας υπόψη προϋπάρ- 
χουσες συναφείς μελέτες, έργα ή άλλα σχετικά στοιχεία 
επηρεάζοντατο είδος και τη δυνατότητα κατασκευής τους. 

• Τηρεί βιβλίο μελετών, στο οποίο κατ’ αύξοντα αριθμό 
και ημερομηνία περάτωσης αυτών, καταχωρούνται οι συ- 
ντασσόμενες μελέτες, αριθμούμενες αντιστοίχως. 

• Τηρείταξινομημένο αρχείο όλωντων μελετώντου Δή¬ 
μου. 

β. Γ ραφείο Έργων 

• Ενεργεί τις διαδικασίες για τη διεξαγωγή των δημο¬ 
πρασιών ανάδειξης των αναδοχών εκτέλεσης των έργων 
ή της ανάθεσης αυτών. 

• Για κάθε έργο που εκτελείται από το Δήμο, ενεργεί για 
την εγκατάσταση των αναδοχών, τις εργασίες, την παρα¬ 
κολούθηση της ομαλής εξέλιξης της κατασκευής, τη σύ¬ 
νταξη επιμετρήσεων, τη συλλογή συναφών προς τα έργα 
στοιχείων για τη σύνταξη των συγκριτικών πινάκων, τη συ¬ 
γκρότηση των προβλεπομένων από το νόμο επιτροπών 
παραλαβής των προμηθειών και των έργων τελικά και κά¬ 
θε άλλη πράξη προβλεπόμενη ή μη, θεωρούμενη όμως 
αναγκαία για την τεχνική και οικονομική κάλυψη των έρ¬ 
γων και τη λογιστική δικαιολόγηση των δαπανών τους. 

• Εκτελεί με τις νόμιμες διαδικασίες τα με αυτεπιστασία 
κατασκευαζόμενα έργα, προβαίνον έγκαιρα στις απαι- 
τούμενες προμήθειες και μεταφορές. 

• Τηρεί αρχείο των φακέλων των περατουμένων συνα¬ 
φών έργων και ενεργεί για την μέσα στις νόμιμες προθε¬ 
σμίες, πραγματοποίηση της παραλαβής τους εισηγούμε- 
νο σε περίπτωση που θα διαπιστωθεί οποιαδήποτε καθυ¬ 
στέρηση, στον Δήμαρχο, τη λήψη των για κάθε 
περίπτωση επιβαλλομένων μέτρων. 

• Έχει την ευθύνη για την τήρηση των ιδίων διαδικα¬ 
σιών και όσων πέρα απ’ αυτές προβλέπονται για την εκτέ¬ 
λεση διαφόρων έργων τέχνης (ηρώων, γλυπτών, αναπα¬ 
ραστάσεων κ.λπ.). 

• Επιμελείταιτη συντήρηση καιτην ομαλή λειτουργία των 
δημοτικών καταστημάτων γενικώς, από τεχνική άποψη. 

• Τηρεί και ενημερώνει ανελλιπώς ειδική καρτέλα για 


κάθε έργο, στην οποία εμφανίζεται με λεπτομέρειες η οι- 
κονομολογιστική κίνηση και κάλυψη του έργου. 

• Ενημερώνει ιεραρχικά και αμέσωςτο Δήμαρχο για τυ¬ 
χόν διαπιστούμενες αδυναμίες στην πρόοδο των εργα¬ 
σιών, κακοτεχνίες ή κάθε είδους ανωμαλίες, ανεξάρτητα 
από τη σοβαρότητα και το οικονομικό μέγεθος αυτών. 

γ. Γ ραφείο Συντήρησης και επισκευής κτιριακών εγκα¬ 
ταστάσεων δικαιοδοσίας του Δήμου. 

• Φροντίζει για την επισκευή και συντήρηση: 

α. Όλωντων δημοτικών καταστημάτων. 

β. Όλων των δημοτικών χώρων (στεγασμένων και υπαί¬ 
θριων) συγκέντρωσης και ψυχαγωγίας των δημοτών. 

γ. Όλων των δημοτικών χώρων (στεγασμένων και υπαί¬ 
θριων) συγκέντρωσης και ψυχαγωγίας των δημοτών. 

δ. Όλωντων κτιρίωνπου στεγάζονται τα κέντρα Αποκα¬ 
τάστασης Υπερηλίκων. 

ε. Όλων των κτιρίων που στεγάζονται άλλα κέντρα κοι¬ 
νωνικής πολιτικής. 

στ. Όλωντων εγκαταστάσεων αθλητισμού. 

ζ. Όλων των λοιπών κτιριακών εγκαταστάσεων που δεν 
περιλαμβάνονται στις πιο πάνω κατηγορίες. 

• Συγκροτεί και κατευθύνει τα αναγκαία για τον άνω 
σκοπό συνεργεία. 

• Στα πλαίσια των οικείων μελετών και των οδηγιών των 
προϊσταμένων του, ιεραρχεί τις υπάρχουσες ανάγκες, 
ώστε στο συντομότερο δυνατό χρόνο να εξασφαλίζονται 
ομαλές συνθήκες λειτουργίας τους. 

2. Τμήμα εξωτερικών υπηρεσιών. 

α. Γ ραφείο Καθαριότητας. 

• Μεριμνά για την κανονική διενέργεια της καθαριότη¬ 
τας στην πόλη, ελέγχει την άρτια εκτέλεση των συναφών 
προς την καθαριότητα εργασιών και εισηγείται στον Δή¬ 
μαρχο τη λήψη των μέτρων που επιβάλλονται κάθε φορά 
για την εξασφάλιση της. 

• Παρακολουθεί την παρουσία του εργατοτεχνικού 
προσωπικού στον τόπο των εργασιών. 

• Μεριμνά για την έγκαιρη προμήθεια υλικών και ανταλ¬ 
λακτικών εργαλείων, ως και λοιπών μέσων, χρήσιμων 
στην ομαλή λειτουργία της καθαριότητας. 

• Ελέγχει και επιστατεύει την εκτέλεση των εργασιών 
και διεξάγει κάθε υπηρεσία που ανάγεται σε ζητήματα κα¬ 
θαριότητας. 

• Συντάσσει τις αρχικές καταστάσεις πληρωμής του 
ημερομισθίου εργατοτεχνικού προσωπικού καθαριότη¬ 
τας, με βάση τα στοιχεία που του δίνονται από τον επόπτη 
καθαριότητας. 

• Εφαρμόζει το ωράριο εργασίας των σ’ αυτό υπαγο- 
μένων εργατοτεχνιτών και υπαλλήλων. 

• Εισηγείται την σύνταξη, τη συμπλήρωση και την τρο¬ 
ποποίηση, όταντούτο είναι αναγκαίο, του κανονισμού λει¬ 
τουργίας καθαριότητας του Δήμου. 

• Εισηγείται την καθιέρωση τομέων και ζωνών ευθύνης 
καθαρισμού της Πόλης και τη σύσταση των για το σκοπό 
αυτό απαιτουμένων συνεργείων. 

• Εισηγείται τα κάθε μορφής δρομολόγια των διαδρο¬ 
μών των αυτοκινήτων καθαριότητας. 

Οι αρμοδιότητες και τα καθήκοντα του επόπτη καθα¬ 
ριότητας καθορίζονται ως εξής: 

• Υπάγεται στο τμήμα εξωτερικών υπηρεσιών και εκτε¬ 
λεί άμεσα τις εντολές του Προϊσταμένου του γραφείου 
καθαριότητας. 

• Ακολουθείτο ωράριο εργασίας σε όλο το εργατοτε- 
χνικό προσωπικό καθαριότητας του Δήμου. 

• Ελέγχει το ωράριο εργασίας σε όλο το εργατοτεχνικό 
προσωπικό καθαριότητας του Δήμου. 

• Επιβλέπει την ενημέρωση των καρτελών παρουσίας 
του προσωπικού κατάτηνπροσέλευση και αποχώρηση του 
και ενημερώνει τον Προϊστάμενο του για τις σημειούμενες 
απουσίες ή τυχόν παρατυπίες στη χρήση του ωρολογίου. 

• Επιβλέπει προσωπικά, την επιτόπου εκτέλεση των ερ¬ 
γασιών που ανατίθενται στο εργατοτεχνικό προσωπικό, 
σύμφωνα με το καταρτιζόμενο πρόγραμμα. 

• Δέχεται τα διάφορα παράπονα ή αιτήματα των κατοί¬ 
κων της περιφέρειας, σχετικά με την καθαριότητα και 
φροντίζει, εφόσον πρόκειται για θέματα καθημερινότη¬ 
τας, για την ικανοποίηση τους. 

• Συνεργάζεται με το Γραφείο που υπάγεται, για τον 
προσδιορισμό των τομέων, των δρομολογίων των αυτοκι¬ 
νήτων καθαριότητας και των άλλων προγραμμάτων που 
συντάσσονται με εντολή της Διοίκησης του Δήμου. 

• Ενημερώνει τον Προϊστάμενο του Γ ραφείο ή τον Δή¬ 
μαρχο, για όσες και όποιες διαπιστώσεις κάνει κατά την εκτέ¬ 
λεση της δουλειάς του, χρήσιμες για την βελτίωση του έρ¬ 
γου των συνεργείων, τόσο όσον αφορά τους εργαζόμενους 
σ’ αυτά, όσο και όσον αφορά αυτήντην ίδια τη δουλειά τους. 

• Δίνει τις πρέπουσες και απαραίτητες οδηγίες προς 
τους εργαζόμενους για την καλύτερη και αποδοτικότερη 
εκτέλεση της δουλειάς τους. 

• Φροντίζει για την εξασφάλιση των κατά το δυνατόν, 
καλύτερων συνθηκών παραμονής των εργαζομένων στον 
τόπο προσέλευσης τους και παραμονής τους στο Δήμο. 

• Αναφέρει αμέσως τις ελλείψεις σε είδη, εργαλεία και 
υλικά που αφορούν τα μέσα που χρησιμοποιούνται από 
την Υπηρεσία Καθαριότητας. 

• Φροντίζει, ώστε τα υπάρχοντα αναγκαία μέσα για την 
εκτέλεση της δουλειάς των συνεργείων, να βρίσκονται 
στον ενδεδειγμένο χώρο, όταν χρειάζεται. 

β. Γ ραφείο Προστασίας Περιβάλλοντος και Πρασίνου 

Ως προς το περιβάλλον: 

• Μεριμνά για τη δημιουργία και διατήρηση όσοντο δυ¬ 
νατόν καλύτερων φυσικών συνθηκών ζωής στην πόλη. 

• Ειδικότερα φροντίζει και μέσα από τις δικαιοδοσίες 
του Δήμου και διάτων αρμοδίων φορέωντου Δημοσίου και 
ιδιωτικού τομέα, για την εξαφάνιση ή τη μείωση στο ελάχι¬ 
στο δυνατόν, των στοιχείων ηχορύπανσης, ρύπανσης της 
ατμόσφαιρας (καυσαέρια κάθε είδους), αφισορύπανσης, 
βιομηχανικής ρύπανσης (λύματα απόβλητα κ.λπ.) οσμο¬ 
ρύπανσης και λοιπών κατά περίπτωση ρυπάνσεων. 

• Αποτελεί τον συνθετικό κρίκο, ανάμεσα στο Δήμο και 
τους αρμόδιους φορείς στην προσπάθεια για την προ¬ 
στασία του περιβάλλοντος. 

• Δέχεται τις αναφορέςτων εξωτερικών υπηρεσιώντου 
Δήμου και των πολιτών σε σχέση με το περιβάλλον και 
ενεργεί γρήγορα και μεθοδευμένα προς κάθε κατεύθυν¬ 
ση για τη λήψη των ενδεδειγμένων μέτρων. 

• Ως προςτο πράσινο καιτις Παιδικές Χαρές: 

• Μεριμνά για την ανάπτυξη και διάδοση του πρασίνου 
στην πόλη, καθώς και για τη συντήρηση, τον εξωραϊσμό, 
την καθαριότητα και την επαύξηση των δημοτικών κήπων, 
άλσων και δενδροστοιχιών. 

• Μεριμνά για τον έγκαιρο εφοδιασμό του Δήμου με τους 
απαραίτητους σπόρους, φυτά, θάμνους, δένδρα κ.λπ. και 
τη φύτευση ή την με άλλο τρόπο χρησιμοποίηση τους. 

• Η σύνταξη κηποτεχνικών μελετών που περιλαμβάνο¬ 
νται στο τεχνικό πρόγραμμα του Δήμου, συντάσσονται, 
εφόσον τούτο δεν μπορεί να γίνει από την αρμόδια υπη¬ 


ρεσία του Δήμου, από το οικείο τμήμα της περιφέρειας 
και οι εργασίες εκτελούνται από το Δήμο με δικά του μέ¬ 
σα ή από ιδιώτες εργολάβους κηποτεχνικούς. 

• Εκτελείτα έργα που γίνονται με αυτεπιστασία, είτε με 
εργολαβία, είτε απ’ ευθείας αντιστοίχως. 

• Τηρεί και εφαρμόζει όλες τις διαδικασίες που ανάγο¬ 
νται στη δημοπράτηση, την εκτέλεση, την επίβλεψη καιτη 
λογιστική και οικονομική κάλυψη των έργων πρασίνου. 

• Είναι υπεύθυνο για τη σωστή λειτουργία των συνερ¬ 
γείων κήπων και δενδροστοιχιών του Δήμου ως και των 
παιδικών χαρών. 

• Παρακολουθεί την παρουσία του εργατοτεχνικού 
προσωπικού των κήπων, των δενδροστοιχιών και των παι¬ 
δικών χαρών στον τόπο των έργων. 

• Ενημερώνει και εφόσον είναι δυνατόν εισηγείται την 
καθιέρωσε τομέων και ζωνών ευθύνης συντήρησης και 
καλλιέργειας του πρασίνου και για τη σύσταση των ανα¬ 
γκαίων για το σκοπό αυτό συνεργείων. 

• Ενεργεί τα φυτέματα καιτη σπορά στους κήπους και 
τις δενδροστοιχίες σε όλη τη Δημοτική περιφέρεια. 

• Καλλιεργεί και συντηρεί το πράσινο γενικά του Δή¬ 
μου. 

• Καλλιεργεί και φροντίζει τα φυτά και τα δενδρύλλια 
των φυτωρίωντου Δήμου. 

• Ενεργεί εγκαίρως τις προμήθειες για δενδρύλλια, 
σπόρους φυτά, εργαλεία, μηχανήματα, ανταλλακτικά, λι¬ 
πάσματα κ.λπ. 

• Είναι υπεύθυνο για τον καθαρισμό των χώρων πρασί¬ 
νου από κάθε λογής άχρηστα αντικείμενα και τη μεταφο¬ 
ρά τους σε ειδικό χώρο, οριζόμενο παγίως ή κάθε φορά 
από το γραφείο καθαριότητας. 

• Ενεργεί για την ομαλή λειτουργία των παιδικών χα¬ 
ρών του Δήμου. 

• Στην ευθύνη του υπάγεται η φύλαξη των οργάνων των 
παιδικών χαρών, η συντήρηση και επισκευή τους και η ενδε- 
δειγμένη χρήση τους για την πρόληψη τυχόν ατυχημάτων. 

• Συντάσσει τις αρχικές καταστάσεις ημερομισθίων 
του εργατοτεχνικού προσωπικού, του απασχολούμενου 
στο πράσινο γενικά και στις παιδικές χαρές του Δήμου. 

3. Τμήμα ηλεκτρομηχανολογικών εφαρμογών 

α. Γ ραφείο Κίνησης και Συντήρησης Οχημάτων 

• Εντέλλεται και προγραμματίζει την κίνηση των οχη¬ 
μάτων του Δήμου γενικά. 

• Εντέλλεται και παρακολουθεί επιμελώς την προμή¬ 
θεια και την κατανάλωση των καυσίμων. 

• Έχει την άμεση επαφή με τα συνεργεία συντήρησης 
των αυτοκινήτων και την περαιτέρω ευθύνη για την έγκαι¬ 
ρη εισαγωγή και εξαγωγή τους σ’ αυτά και από αυτά. 

• Παρακολουθεί και ελέγχει από κοντά τις εργασίες 
επισκευής και συντήρησης των αυτοκινήτων του Δήμου. 

• Τηρεί και ενημερώνει ανελλιπώς τα ειδικά βιβλία και 
έντυπα που ορίζονται από το νόμο για την κίνηση των αυ¬ 
τοκινήτων. 

• Χορηγεί τις εντολές για την προμήθεια των καυσίμων 
και ελέγχει την κανονική παραλαβή τους. 

• Τηρεί τα αναγκαία βιβλία για τη χρεωπίστωση των υλι¬ 
κών καιτων ανταλλακτικών που χρησιμοποιούνται στη συ¬ 
ντήρηση και επισκευή των αυτοκινήτων του Δήμου. 

• Είναι αρμόδιο για τη λήψη και εφαρμογή των ενδε- 
δειγμένων για τη φύλαξη των αυτοκινήτων μέτρων. 

• Αναφέρει κάθε ζημιά που προκαλούν ή προκαλείται 
στα αυτοκίνητα του Δήμου και ενεργεί για την απόδοση ή 
διεκδίκηση του αντιτίμου των ζημιών. 

• Τηρεί στατιστικά στοιχεία της κίνησης και λειτουρ¬ 
γίας των αυτοκινήτωντου Δήμου, ως και των από αυτά κα- 
ταναλισκομένων καυσίμων. 

• Αναφέρει κάθε διαπιστούμενη ζημιά στα αυτοκίνητα 
από υπαιτιότητα των οδηγώντους. 

• Μεριμνά ώστε τα απαιτούμενα για τις ανάγκες των 
υπηρεσιών του Δήμου αυτοκίνητα να βρίσκονται έτοιμα 
για κίνηση στις οριζόμενες ώρες χρησιμοποίησης τους. 

• Εκτελεί κάθε άλλη εργασία που ανάγεται στην κίνηση 
των αυτοκινήτων του Δήμου. 

• Μεριμνά ώστε τα απαιτούμενα για τις ανάγκες των 
υπηρεσιών του Δήμου αυτοκίνητα να βρίσκονται έτοιμα 
για κίνηση στις οριζόμενες ώρες χρησιμοποίησης τους. 

• Εκτελεί κάθε άλλη εργασία που ανάγεται στην κίνηση 
των αυτοκινήτων του Δήμου. 

• Μεριμνά για την έγκαιρη ασφάλιση των αυτοκινήτων 
του Δήμου γενικά. 

• Τηρεί χωριστά για κάθε αυτοκίνητο ειδικό φάκελο, 
στον οποίο φυλάσσονται με επιμέλεια τα στοιχεία κτήσης, 
κυκλοφορίας και ασφάλισης αυτών. 

• Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για τη συντήρηση και επισκευή των 
αυτοκινήτωντου Δήμου. 

• Είναι υπεύθυνο για τη σωστή λειτουργία του συνερ¬ 
γείου επισκευής και συντήρησης των αυτοκινήτωντου Δή¬ 
μου, εφόσον τελικά συσταθεί τέτοιο συνεργείο στο Δήμο 
και για κάθε μικροεπισκευή που ήδη εκτελείται σ’ αυτά. 

β. Γραφείο Ηλεκτροφωτισμού. 

• Ενεργεί κάθε τι και εκτελεί τις εντολές των προϊσταμέ¬ 
νων του, σε ότι αφορά τον ηλεκτροφωτισμό των οδών, των 
πλατειών και των κοινοχρήστων χώρων της πόλης γενικά. 

• Αλλάζει τους χαλασμένους και καμένους λαμπτήρες 
του δικτύου, εφόσον περί αυτού υπάρχει πάγια και ειδική 
συναίνεση της Δ.Ε.Η. 

• Εκτελεί τα με αυτεπιστασία έργα ηλεκτροφωτισμού 
της πόλης. 

• Τηρείτο αναγκαία βιβλία για τη χρεωπίστωση των υλι¬ 
κών και των ανταλλακτικών που χρησιμοποιούνται στην 
καλή λειτουργία του ηλεκτροφωτιστικού δικτύου γενικά. 

• Εφαρμόζει το ωράριο εργασίας, των σ’ αυτό υπαγο- 
μένων εργατοτεχνιτών. 

• Ενημερώνει εγκαίρως τη Δ.Ε.Η για την αποκατάστα¬ 
ση των βλαβών στο δίκτυο. 

• Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για την ομαλή λειτουργία του δικτύου 
φωτισμού. 

• Συντάσσει τις αρχικές καταστάσεις πληρωμής του 
ημερομισθίου εργατοτεχνικού προσωπικού φωτισμού. 

• Ενεργεί την φωταγώγηση των χώρων, στους οποίους 
ο Δήμος οργανώνει κάθε μορφής εκδηλώσεις. 

• Φροντίζει για τον κανονικό ηλεκτροφωτισμό των δη¬ 
μοτικών καταστημάτων. 

γ. Γραφείο Ύδρευσης και Αποχέτευσης 

Ως προς την Ύδρευσης: 

• Τηρεί και εφαρμόζει τον ειδικό κανονισμό ύδρευσης 
του Δήμου και ειδικότερα: 

• Παρακολουθεί και ρυθμίζει σε συνεργασία με τη Νο¬ 
μική Υπηρεσία του Δήμου, τα ιδιοκτησιακά θέματα και τα 
θέματα χρήσης του δικτύου, σύμφωνο με τις ισχύουσες 
διατάξεις του νόμου, τις εκδοθείσες ή εκδιδόμενες για το 
σκοπό αυτό ειδικές κανονιστικές αποφάσεις των αρμό¬ 
διων οργάνων και τα οριζόμενα στον κανονισμό ύδρευ¬ 
σης του Δήμου. 


• Εφαρμόζειτα οριζόμενα στον κανονισμό ύδρευσης, για 
την υδροδότηση των ενδιαφερομένων κατοίκωντης πόλης. 

• Ενεργεί για την καταμέτρηση του καταναλισκόμενού 
ύδατος από κάθε υδρευόμενο χωριστά, ενημερώνει τις 
σχετικές καρτέλες του Δήμου και υδρολήπτη, συντάσσει 
τους βεβαιωτικούς πίνακες της δαπάνης που αντιστοιχεί 
στον καθένα. 

• Εκδίδει τους σχετικούς λογαριασμούς οφειλετών 
τους μαζί με τους ως άνω βεβαιωτικούς πίνακες τους δια¬ 
βιβάζει έγκαιρα στην Ταμιακή Υπη ρεσία για τα περαιτέρω. 

• Εισηγείται στον Δήμαρχο μέτρα για την ευχερέστερη 
καιταχύτερη αντιμετώπιση των αναφερομένωνδυσχερει- 
ών στην Υπηρεσία Ύδρευσης. 

• Εκτελεί τα έργα συντήρησης του δικτύου. 

• Συγκεντρώνει στοιχεία και συντάσσει τα δικαιολογη- 
τικά καταβολής δαπανών που προέρχονται από την εκτέ¬ 
λεση εργασιών εγκατάστασης παροχών, αντικατάστα¬ 
σης μετρητών, επανασυνδέσεις κ.λπ. από μέρους των 
υδρευομένων. 

• Εισηγείται στο Δημοτικό Συμβούλιο την έγκριση των 
μεταβολών που πρέπει να επέλθουν στους σχετικούς πί¬ 
νακες οφειλετών μετά από διαπίστωση σφαλμάτων ή άλ¬ 
λων σχετικών περιπτώσεων. 

• Προμηθεύεται τα αναγκαία υλικά για την επέκταση, τη 
συντήρηση και την ομαλή λειτουργία του δικτύου, σύμφω¬ 
να με τις ειδικές διατάξεις του Νόμου, φυλάσσει αυτά και 
παρακολουθεί χρεωπιστωτικά την χρησιμοποίηση τους. 

• Ελέγχει όλους τους λογαριασμούς της ΕΥΔΑΠ και 
τους παραδίδει μαζί με την σχετική επί της δαπάνης έκ¬ 
θεση στην Ταμιακή Υπηρεσία για την έκδοση των οικείων 
χρηματικών ενταλμάτων. 

• Εισηγείται, ύστερα από συνεννόηση και με την Νομι¬ 
κή Υπηρεσία του Δήμου, τη λήψη των αναγκαίων μέτρων, 
όταν παρακωλύεται η λειτουργία των εγκαταστάσεωντου 
δικτύου ύδρευσης ή προξενούνται βλάβες από τρίτους. 

• Οφείλει να έχει αποτυπώσεις πλήρως σε χάρτη το δί¬ 
κτυο, τις βάνες και ότι άλλο είναι απαραίτητο για τη συ¬ 
ντήρηση του και να το έχει ενημερώσει για τα ειδικά προ¬ 
βλήματα της περιοχής και είναι υπεύθυνο για την πρόλη¬ 
ψη κάθε τυχόν μόλυνσης αυτού. 

• Φροντίζειτο κατάβρεγμα και το πλύσιμο των οδών κα¬ 
τά τους θερινούς μήνες και όσες φορές τούτο κρίνεται 
αναγκαίο λόγω ειδικής χρήσης (λαϊκές αγορές, εμπορο- 
πανηγύρεις κ.λπ.). 

• Εφαρμόζει το ωράριο εργασίας, των υπαγομένων σ’ 
αυτό εργατοτεχνιτών και υπαλλήλων. 

• Φροντίζει για την εξασφάλιση της καταλληλότητας 
του χρησιμοποιούμενου για πόση νερού και τον συναφή 
έλεγχο του από το Γενικό Χημείο του Κράτους. 

• Για την έγκαιρη ενημέρωση για τις βλάβες του δικτύ¬ 
ου και την επισκευή τους, λειτουργεί επικοινωνιακό σύ¬ 
στημα με την ευθύνη του Προϊσταμένου της Υπηρεσίας. 

Ειδικότερα ως προς τα έργα αποχέτευσης: 

Πέρα από τα καθοριζόμενα στην προηγούμενη παρά¬ 
γραφο: 

• Τηρεί και εφαρμόζει τη διαδικασία δημοπράτησης και 
εκτέλεσης των έργων αποχέτευσης, σύμφωνα μετο Νόμο. 

• Παραλαμβάνει και διεκπεραιώνει τις αιτήσεις των εν¬ 
διαφερομένων με τα συνοδεύοντα αυτές δικαιολογητικά. 

• Συγκεντρώνει τα απαραίτητα στοιχεία για την επιμέ¬ 
τρηση και παραλαβή των έργων και τον καταλογισμό της 
δαπάνης σε βάρος των υποχρέων. 

• Συντάσσει τους αρχικούς και οριστικούς πίνακες κα- 

ταβολής της δαπάνης και επιμελείται τη βεβαίωση τους 
από το Δημόσιο Ταμείο. 

• Επισημαίνει τις ελλείψεις και τις ανάγκες αποχέτευ¬ 
σης, σε όλο το φάσμα αυτής (ακάθαρτα, όμβρια, βόθροι, 
βυτιοφόρα, αντλήσεις, εκκενώσεις, ρέματα καλύψεις, 
επιχώσεις, καταπατήσεις κ.λπ.), και αναλόγως ενεργεί εί¬ 
τε για την ενημέρωση των αρμοδίων υπηρεσιών, είτε για 
τη λήψη μέτρων απ’ ευθείας από τον Δήμο. 

• Εκδίδει τις άδειες για την από τρίτους εκτέλεση δια¬ 
φόρων εργασιών επί των δημοτικών οδών, πλατειών και 
γενικά κοινοχρήστων χώρων (τομές οδοστρωμάτων) για 
την τοποθέτηση, επισκευή, διαρρύθμιση ή συντήρηση 
εγκαταστάσεων αποχέτευσης. 

• Τηρείχωριστό αρχείο των μελετώντης αρμοδιότητας 
του και των δικτύων αποχέτευσης της Πόλης. 

• Ενημερώνει ανελλιπώς αυτά, ώστε κάθε στιγμή να 
υπάρχει πλήρης παράσταση των τηρουμένων από την 
υπηρεσία στοιχείων. 

• Γνωμοδοτεί σε κάθε περίπτωση τροποποίησης μελέ¬ 
της αποχέτευσης, αν κατά την εκτέλεση συναφών έργων 
διαπιστωθεί τέτοια ανάγκη. 

• Συντάσσει και χορηγεί βεβαιώσεις που έχουν σχέση 
με το αποχετευτικό δίκτυο του Δήμου, τηρουμένων για 
την εξουσιοδότηση της σχετικής διαδικασίας του Νόμου. 

• Μεριμνά για την από τους υποχρέους πλήρη αποκα¬ 
τάσταση των τομών που εκτελέστηκαν και των φθορών 
που έγιναν σε βάρος των οδών και πεζοδρομίων, επιβλέ¬ 
πει τις εργασίες αυτές και εισηγείται τη λήψη των επιβαλ- 
λομένων μέτρων κατά των αρνουμένων ή εκτελούντων 
αυτές με πλημμέλεια, εφόσον αυτές εκτελέστηκαν σε έρ¬ 
γα αποχέτευσης. 

3. Τμήμα Πολεοδομίας 

α. Γραφείο Έκδοσης Αδειών 

• Ενεργεί τον προέλεγχο για έκδοση οικοδομικών αδειών. 

• Ελέγχει τις μελέτες και εκδίδει τις οικοδομικές άδειες. 

• Εκδίδει άδειες περιτοιχήσεως, κατεδαφίσεως, επιχω- 
ματώσεως και κοπής δέντρων (Ν. 1337/83) 

• Προβαίνει στον στατιστικό έλεγχο μελετών για έκδο¬ 
ση οικοδομικών αδειών (Π.Δ 901/77). 

• Ελέγχει τις ηλεκτρομηχανολογικές μελέτες εκδιδο- 
μένων αδειών σύμφωνα με το Γ.Ο.Κ (άρθρο 112). 

• Ελέγχει τις μελέτες θερμομόνωσης εκδιδομένων οι¬ 
κοδομικών αδειών (Ν.Δτης 4.7.79) 

• Ελέγχει τη θερμομόνωση ανεγειρομένων οικοδομών 
(άρθρο 2 παρ. 4 του Π.Δ της 4.7.79 «Περί εγκρίσεως κα¬ 
νονισμού για την θερμομόνωση κτιρίων»). 

• Τηρεί αρχείο οικοδομικών αδειών. 

• Ελέγχει τα φορολογικά και αποφαίνεται για την 
έγκριση έκδοσης οικοδομικών αδειών. 

• Συντάσσει πράξεις έγκρισης εκτελεσθεισών οικοδο¬ 
μικών εργασιών. 

• Ελέγχει τις οικοδομές για θεώρηση των οικοδομικών 
αδειών (αυτοψίες, τρόπος έκδοσης αδειών). 

• Επιβάλλει μέτρα ασφαλείας σε οικοδομές (13.4.1929 
- 10.9.83 Ν.1396, ΦΕΚ 126 Α') 

• Επιλαμβάνεται κάθε θέματος σχετικού με τη στατική 
επάρκεια των οικοδομών (ΠΔ 910/77) 

• Διαπιστώνει τις βλάβες λόγω υγρασίας, στατικής ανε¬ 
πάρκειας φέροντος οργανισμού. 

• Διαπιστώνει την επικινδυνότητα των οικοδομών. 

β. Γραφείο Τοπογραφικών Εφαρμογών και Απαλλο¬ 
τριώσεων 

• Συντάσσει διαγράμματα εφαρμογής (εγκ. Γ 24/29 


Υ.Δ.Ε) και διαγράμματα διαμορφωμένης κατάστασης 
(αντί των τεχνικών εκθέσεων). 

• Προβαίνει σε διαπίστωση ασυμφωνίας μεταξύ εγκε¬ 
κριμένου σχεδίου καιεφαρμοσθέντος στο έδαφος και την 
διορθώνει όταν είναι σε μικρό βαθμό αλλοιώς την προω¬ 
θεί για τροποποίηση (Δ/γμα 18.10.1925 ΦΕΚ 322Α) 

• Παρέχει πληροφορίες (έγγραφα και προφορικά) σε 
ότι αφορά την εφαρμογή του Γ.Ο.Κ και γενικά της Πολεο- 
δομικής Νομοθεσίας (Αρθρ. 126 Γ.Ο.Κ) 

• Εξετάζει την οικοδομησιμότητα των εκτός σχεδίου 
γηπέδων για την έκδοση των σχετικών βεβαιώσεων. 

• Ελέγχει τα τοπογραφικά διαγράμματα που προορίζο¬ 
νται για σύνταξη πράξεων τακτοποιήσεως και αναλογι¬ 
σμού, όσον αφορά την ακρίβεια τους ως προς την υφι¬ 
στάμενη κατάσταση, την ισχύουσα ρυμοτομία και τους 
όρους δόμησης (Π.Δ 910/77) 

• Ελέγχει τις οικοδομές από άποψη ορθής εφαρμογής 
ρυμοτομικών και οικοδομικών γραμμών (Π.Δ 910/77) 

• Ελέγχει τα τοπογραφικά διαγράμματα για έκδοση οι¬ 
κοδομικών αδειών όσον αφορά την ορθότητα τους ως 
προς το εγκεκριμένο σχέδιο, την εφαρμογή του, τους 
όρους δόμησης και περιορισμούς δόμησης και τις προ¬ 
διαγραφές συντάξεως τους (Π.Δ 910/77 και Γ.Ο.Κ) 

• Τηρεί αρχείο: 

α. Χαρτών και ρυμοτομικών διαγραμμάτων. 

β. Διαταγμάτων. 

γ. Πινακίδων εφαρμογής ρυμτ. Σχεδίων 

δ. Όρων δόμησης. 

ε. Τεχνικών εκθέσεων και διαγραμμάτων εφαρμογής. 

• Παρέχει πληροφορίες και εκδίδει βεβαιώσεις για 
όρους δόμησης και χορηγεί αντίγραφα τεχνικών εκθέσε¬ 
ων, διαγραμμάτων εφαρμογής και σχεδίων. 

• Επιβλέπει τοπογραφικές εργασίες στα πλαίσια της 
Ε.Π.Α 

• Διενεργεί αυτοψίες: 

α) Για την υλοποίηση των παραπάνω (όπου χρειάζεται). 

β) Για εξέταση καταγγελιών. 

• Απαντά σε ερωτήματα πολιτών και εκδίδει βεβαιώσεις, 
σχετικά με την αρτιότητα και το οικοδομήσιμο των οικοπέ¬ 
δων τους για έκδοση άδειας οικοδομής, αγοραπωλησίας 
ή απαλλαγής από φορολογικές επιβαρύνσεις (Γ.Ο.Κ/73). 

• Γνωμοδοτεί σχετικά με την ανάγκη τακτοποίησης οι¬ 
κοπέδων σε φάκελο δικαιολογητικών, εκδίδει άδεια οικο¬ 
δομής ΓΟΚ/73. 

• Συντάσσει έγγραφα, προσκλήσεις, προπαρασκευα¬ 
στικά για τη σύνταξη πράξεων τακτοποιήσεως, προσκυ- 
ρώσεως και αναλογισμού αποζημιώσεως λόγω ρυμοτο¬ 
μίας (Π.Δ 910/77). 

• Συντάσσει πράξεις τροποποιήσεως, προσκυρώσεως 
και αναλογισμού αποζημιώσεως λόγω ρυμοτομίας και τις 
κοινοποιεί στους ενδιαφερομένους (ΠΔ 910/77). 

• Συντάσσει μελέτη τυχόν ενστάσεων που υποβάλλεται 
κατά των πράξεων και επικυρώνει τις πράξεις με απόφα¬ 
ση (Π.Δ 910/77). 

• Κοινοποιεί τις αποφάσεις Γενικού Γραμματέα Περι¬ 
φέρειας, Υπουργού καιΣ.τ.Εαση (Π.Δ910/77). 

• Αποστέλλει αποφάσεις για δημοσίευση στην Εφημε¬ 
ρίδα της Κυβέρνησης που αφορούν αναγνώριση οδού 
προτού 1923 (Δ/γμα 1923). 

• Συντάσσει αποφάσεις αναγνώρισης οικοδομήσιμου 
αποκλειμμένων οικοπέδων (Δ/γμα 1923). 

γ. Γ ραφείο Αυθαίρετων και Επικίνδυνων. 

• Ελέγχει οικοδομικές εργασίες. 

• Συντάσσει εκθέσεις αυτοψίας για κατεδάφιση αυθαι¬ 
ρέτων. 

• Εξετάζει ενστάσεις κατά εκθέσεων αυτοψίας αυθαι¬ 
ρέτων από Επιτροπή. 

• Προβαίνει στην κατεδάφιση αυθαιρέτων χωρίς (σε 
περίπτωση αυτοφώρου) ή μετά την διαδικασία. 

• Ενεργεί την διαδικασία επιβολής προστίμων αυθαιρέ¬ 
των και εισφοράς (απόφαση - εισήγηση σε συμβούλιο - 
οριστική απόφαση - βεβαίωση στο Δημόσιο Ταμείο). 

• Εισηγείται για έκδοση αποφάσεως ΑΝ 410/68 (περί 
εξαιρέσεως ή όχι από την κατεδάφιση) (ΑΝ 410/68). 

• Παραλαμβάνει δηλώσεις και ενεργεί τις διαδικασίες 
(Επιτροπές - απόφαση περιφερειάρχη) για εξαιρέσεις 
από κατεδάφιση αυθαιρέτων (Ν. 1337/83). 

• Ενεργεί τη διαδικασία επιβολής κυρώσεων σε περι¬ 
πτώσεις αλλοιώσεως αρχιτεκτονικών, καλλιτεχνικών και 
στατικών στοιχείων διατηρητέων κτιρίων (Γ7). 

• Εξετάζει τα επικίνδυνα από απόψεως υγιεινής θέμα¬ 
τα υγρασιών κ.λπ. και τηρεί τη σχετική διαδικασία (Δ/γμα 
13.4.29). 

• Έρχεται σε επαφή με Νομαρχιακές υπηρεσίες (π.χ 
Δ/νση Υγιεινής Βιομηχανίας) με πιθανότητα κοινής ενερ¬ 
γοποίησης μετά παραλαβή διαμαρτυριών πολιτών, ψηφι¬ 
σμάτων, παρατηρήσεων και άλλων σχετικών εγγράφων. 

• Παρέχει περιβαλλοντική πληροφόρηση σε διάφο¬ 
ρους άλλους φορείς και συνεργάζεται με τους υπόλοι¬ 
πους φορείς της πολεοδομίας για θέματα κοινού ενδια¬ 
φέροντος (π.χ. άρθρο 99 ΓΟΚ 73) 

• Χορηγεί βεβαιώσεις και αντίγραφο για ηλεκτροδότη- 
ση (Π.Δ 651/77). 

δ. Γραφείο σχεδίου πόλεως και Κτηματολογίου 

Στην αρμοδιότητά του ανήκουν: 

• Ο έλεγχος εφαρμογής της ρυμοτομίας, η μελέτη, η 
γνωμοδότηση και η σύνταξη των απαραίτητων τροποποι- 
ήσεωντου σχεδίου πόλης και η εισήγηση για τη λήψη σχε¬ 
τικών αποφάσεων, η παρακολούθηση των αναθεωρήσε¬ 
ων ή επεκτάσεων του σχεδίου πόλης και των πράξεων 
εφαρμογής στα πλαίσια της Ε.Π.Α 

• Η τήρηση αρχείου με τα στοιχεία τα σχετικά με το 
αντικείμενο του (διαταγμάτων, τροποποιήσεων, πράξεων 
αναλογισμού κ.λπ.) καθώς επίσης η τήρηση και η ενημέ¬ 
ρωση αρχείου για την ονοματολογία οδών και πλατειών. 

• Ητήρηση κάθε είδουςτοπογραφικής εργασίας καιησυ- 
νεργασία μετά υπόλοιπα τμήματα της τεχνικής υπηρεσίας. 

• Η μέριμνα για τη σύνταξη των πράξεων αναλογισμού 
προκειμένου να απελευθερωθούν κοινόχρηστοι χώροι. 

• Η διατήρηση και η ενημέρωση των χαρτών και πινά¬ 
κων κτηματογράφησης Φ/Γ διαγραμμάτων για την Ε.Π.Α 

• Η σύνταξη κτηματολογικών διαγραμμάτων των δημο¬ 
τικών κτημάτων γηπέδων. 

• Η οργάνωση και επίβλεψη των εργασιών σύνταξης 
χαρτογραφικών υποβάθρων με επίγειες μετρήσεις που 
ανατίθενται σε μελετητικά γραφεία. 

• Η επίβλεψη της ορθής εξάρτησης του χαρτογραφι- 
κού υλικού από το δημοτικό πολυγωνομετρικό και χωρο- 
σταθμικό δίκτυο και η ψηφιοποίηση των χαρτών. 

Η σύνταξη και η ταυτόχρονη ενημέρωση του κτηματο¬ 
λογίου με πλήρη έρευνα συμβολαίων και διαγραμμάτων 
διανομής οικοπέδων ώστε να είναι εντάξιμο στο Εθνικό 
Κτηματολόγιο. 

Γ. Αυτοτελείς Υπηρεσίες 

α) Γ ραφείο Δημάρχου 

Διεξάγει κάθε υπηρεσία που αναθέτει ο Δήμαρχος στο 


Γ ραφείο αυτό και η οποία δεν ανήκει στην αρμοδιότητα 
των υπολοίπων υπηρεσιώντου Δήμου. Παραλαμβάνει την 
εισερχόμενη αλληλογραφία, την αποσφραγίζει και τη θέ¬ 
τει υπόψη στον Δήμαρχο για χαρακτηρισμό με τη μονο¬ 
γραφή του σύμφωνα με το περιεχόμενο στην αντίστοιχη 
Διεύθυνση. 

Ενεργεί την προσωπική αλληλογραφία του Δημάρχου. 

Καθορίζει τις ημέρες και τις ώρες που ο Δήμαρχος θα 
δέχεται Επιτροπές, πολίτες και τους υπηρεσιακούς πα¬ 
ράγοντες του Δήμου. 

Τηρεί βιβλία συνεντεύξεων του Δημάρχου και συνε¬ 
δριάσεων των Επιτροπών και Συμβουλίων στα οποία με¬ 
τέχει αυτός και τα ενημερώνει πάνω στα θέματα που συ- 
ζητούνται. 

Τηρεί πρωτόκολλο όλων των εγγράφων που εισέρχο¬ 
νται και εξέρχονται από το Γ ραφείο του. 

β) Γ ραφείο Επικοινωνίας και Εξυπηρέτηση του Πολίτη 

Επεξεργασία, κατάρτιση, εισήγηση και εκτέλεση προ¬ 
γραμμάτων προβολής του έργου και των υπηρεσιών που 
παρέχει ο Δήμος. 

Σχεδιασμός, εισήγηση και εφαρμογή προγραμμάτων 
ενημέρωσης των πολιτών για τις επιδιώξεις, στόχους και 
υπηρεσίεςτου Δήμου με γενικό στόχο τη δραστηριοποίηση 
των πολιτών στην προσπάθεια των τοπικών συ μφερόντων. 

Σχεδιασμός, εισήγηση και εφαρμογή προγραμμάτων 
ενημέρωσης των ξένων ή γενικά των διερχομένων από το 
Δήμο. 

Παρακολούθηση δημοσιεύσεωντου τύπου ή εκπομπών 
στα Μέσα Μαζικής Επικοινωνίας και μέριμνα για την ανά¬ 
λογη προάσπιση των συμφερόντων του Δήμου και την 
προετοιμασία ανάλογων δημοσιεύσεων. 

Επιμέλεια ενημερωτικών εκδόσεων ή εκπομπώντου Δή¬ 
μου, επεξεργασία υλικού, σχεδιασμός, εισήγηση και 
εφαρμογή Προγραμμάτων διανομής τους. 

Οργανωτική προετοιμασία και οργανωτική υποστήριξη 
ενημερωτικών συνεδρίων, συνελεύσεων και γενικά εκδη- 
λώσεωντου Δήμου. 

Μεριμνά για την παροχή οποιοσδήποτε πληροφορίας 
για τις δραστηριότητες καιτις υπηρεσίεςτου Δήμου όταν 
ζητείται από τους πολίτες. 

Τήρηση πληροφοριακού αρχείου τοπικών φορέων (Αρ¬ 
χές, Δημόσιες Υπηρεσίες, Σωματεία, Προξενεία, Ιδρύμα¬ 
τα κ.λπ.). 

Ενημερώνει του πολίτες για τα δικαιώματα τους και τις 
ενέργειες που απαιτούνται για την διεκπεραίωση των 
υποθέσεων τους και τους εφοδιάζει με τα απαραίτητα 
πληροφοριακά στοιχεία και τα διαθέσιμα έντυπα. 

Κατευθύνει τους πολίτες στη διεκπεραίωση των υποθέ¬ 
σεων τους, τους συμβουλεύει για την καλύτερη αντιμε¬ 
τώπιση των προβλημάτων τους και τους ενημερώνει για 
την πορεία τους. 

Κατευθύνει και οργανώνει την επικοινωνία των πολιτών 
με τις Υπηρεσίες (Διευθύνσεις, Τμήματα, Γραφεία) του 
Δήμου. 

Ενημερώνει, με τα μέσα μαζικής ενημέρωσης και κάθε 
άλλο πρόσφατο μέσο τους πολίτες για τα νέα μέτρα που 
αποφασίζονται κάθε φορά. 

Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Δήμου και 
στη λήψη μέτρων που τους αφορά, αποσκοπώντας έτσι 
με τις ρυθμίσεις αυτές στην ενεργοποίηση του πολίτη μέ¬ 
σα από αυτήν την διαδικασία, δίνοντας του τη δυνατότη¬ 
τα να μετέχει με τις δικές του ιδέες - προτάσεις και τη δη- 

μιουργική του φαντασία στο «κοινωνικός γίγνεσθαι» και 
στη γενικότερη προσπάθεια σχεδιασμού για την ανάπτυ¬ 
ξη· 

Υποχρεούται να εφοδιάζει με τα απαραίτητα πληροφο¬ 
ριακά έντυπα, αιτήσεις κ.λπ. και να παρέχει κάθε διευκό¬ 
λυνση για την άμεση ενημέρωση και εξυπηρέτηση των πο¬ 
λιτών. 

Είναι αυτονόητο, ότι το Γραφείο Επικοινωνίας και Πλη¬ 
ροφόρησης του Πολίτη δεν υποκαθιστά σε καμία περί¬ 
πτωση τις αρμόδιες υπηρεσίες του Δήμου στα αντικείμε¬ 
να τους, αλλά υποβοηθάει το έργο τους και εξυπηρετεί 
τον πολίτη. 

γ) Γραφείο Νομικού Συμβούλου 

Παρέχει νομικές υπηρεσίες ή γνωμοδοτήσεις στις υπη¬ 
ρεσίες του Δήμου και στα Νομικά Πρόσωπα και ιδρύματα 
αυτού μετά από ερωτήσεις των υπηρεσιών. 

Τηρεί αρχείο για τις διαδικαστικές αποφάσεις μαζί μετά 
σχετικά βιβλία και στοιχεία για υποθέσεις που διαχειρίζε¬ 
ται. 

Επίσης τηρεί αρχείο γνωμοδοτήσεων με τα σχετικά ευ¬ 
ρετήρια. 

Παραλαμβάνει όλα τα εξώδικα και δικαστικά έγγραφα 
που κοινοποιούνται στο Δήμο. 

Ο δικηγόρος της Νομικής υπηρεσίας παρίσταται ενώ¬ 
πιον των δικαστηρίων για υπεράσπιση των συμφερόντων 
του Δήμου σαν διάδικος. 

Επίσης παρίσταται στις συνεδριάσεις του Δημοτικού 
Συμβουλίου και της Δημαρχιακής Επιτροπής όταν καλεί¬ 
ται για αυτά. 

Τογραφείο αυτό παρακολουθεί τους νόμους, τα Προε¬ 
δρικά Διατάγματα και Υπουργικές αποφάσεις που έχουν 
σχέση με τη Δημοτική Νομοθεσία και τις αποφάσεις του 
Δημοτικού Συμβουλίου, που αφορούν τη ρύθμιση βασι¬ 
κής σημασίας ζητημάτων του δήμου, τους κανονισμούς 
που ψηφίζονται από το Δήμο για επιβολή φόρων, τελών, 
δικαιωμάτων κ.λπ. και τηρεί αρχείο με τα παραπάνω. 

δ) Γ ραφείο Ειδικών Συμβούλων, Επιστημονικών Συνερ¬ 
γατών και Ειδικών Συνεργατών. 

Οι ειδικοί σύμβουλοι ή επιστημονικοί συνεργάτες και οι 
ειδικοί συνεργάτες ασκούν καθήκοντα επιτελικά και δεν 
έχουν αποφασιστικές αρμοδιότητες οποιασδήποτε μορ¬ 
φής. 

Παρέχουν συμβουλές και διατυπώνουν εξειδικευμένες 
γνώμες, γραπτά ή προφορικά, για το συγκεκριμένο τομέα 
δραστηριοτήτων του Δήμου, τον οποίο έχουν ορισθεί να 
εξυπηρετούν. Το συμβουλευτικό τους έργο απευθύνεται 
προς το δήμαρχο, το δημοτικό συμβούλιο και τη δημαρ¬ 
χιακή επιτροπή, ανάλογα με τις αρμοδιότητες τους. 

Ειδικά οι επιστημονικοί συνεργάτες παρέχουν υπηρε¬ 
σίες μέσα στο κύκλο των γνώσεων τους, σε εξειδικευμέ- 
να επιστημονικά και τεχνικά θέματα που μπορεί να ανα- 
φέρονται στη διενέργεια ερευνών, εκπόνηση μελετών, 
σύνταξη θέσεων, υποβολή προτάσεων ή εισηγήσεων, 
επεξεργασία και παρουσίαση στοιχείων απαραίτητων για 
την πραγμάτωση των σκοπώντου Δήμου, παροχή επιστη¬ 
μονικής ή τεχνολογικής βοήθειας σε ειδικά θέματα που 
απασχολούν τις οργανωτικές μονάδες του Δήμου, συ¬ 
στηματική παρακολούθηση της επιστήμης και τεχνολο¬ 
γίας στον τομέα της δραστηριότητας τους, τήρηση αρ¬ 
χείου ελληνικών και ξένων βιβλιογραφικών δεδομένων ή 
σε κάθε άλλη εργασία που τους ανατίθενται από το Δή- 
μαρχο. 

ε) Γ ραφείο Ειδικής Υπηρεσίας (δημοτική αστυνομία) 


• Ελέγχειτηντήρηση της καθαριότητας, όπως αυτή κα¬ 
θορίζεται από τις ισχύουσες διατάξεις και από τις εκά- 
στοτε εκδιδόμενες αποφάσεις του Δημοτικού Συμβουλί¬ 
ου. 

• Ελέγχει την κάθε μορφής ρύπανση του περιβάλλο¬ 
ντος. 

• Χρησιμοποιεί κάθε νόμιμο μέσο για τη συμμόρφωση 
των παραβατών. 

• Έχει την ευθύνη για την τήρηση των διατάξεων του 
Κώδικα Οδικής Κυκλοφορίας καθώς και την τήρηση Ειδι¬ 
κών Αστυνομικών Διατάξεων που αφορούν την κυκλοφο¬ 
ρία και στάθμευση των οχημάτων εκτείνεται τόσο στους 
χώρους ελεγχόμενης στάθμευσης όσο και σε χώρους 
εκτός αυτών. 

• Ελέγχει την τήρηση των όρων οικοδομήσεως και την 
χρήση με τα οικοδομικά υλικά των κοινόχρηστων χώρων. 
Για τον έλεγχο της οικοδόμησης το προσωπικό της Ειδι¬ 
κής Υπηρεσίας δικαιούται να εισέρχεται σε αυλές σε ανε- 
γειρόμενες οικοδομές και πάσης φύσεως κτίσματα σύμ¬ 
φωνα με τις εκάστοτε ισχύουσες διατάξεις και να ελέγχει 
τις άδειες οικοδόμησης και κάθε σχετική άδεια. 

• Ελέγχει την αποχέτευση γενικά δηλαδή των παρανό¬ 
μων συνδέσεων ακινήτων με υδροφόρους αγωγούς ή 
αγωγούς των ακάθαρτων ή βρόχινων νερών καθώς και 
των παρανόμων επεκτάσεων των αγωγών αυτών. 

• Ελέγχει και παρεμποδίζει την επιχωμάτωση ή δόμηση 
της φυσικής ροής χειμάρρων, των νερών που χύνονται 
λύματα βιομηχανιών, βιοτεχνιών, επιχειρήσεων ή οικιών. 
Γ ια τον έλεγχο αυτό το προσωπικό της Ειδικής Υπηρεσίας 
δικαιούται να εισέρχεται σε αυλές και οικήματα πάσης 
φύσεως σύμφωνα με τις ισχύουσες διατάξεις. 

• Ελέγχει την ρύπανση ή μόλυνση του περιβάλλοντος 
από κάθε πηγή και αιτία, παροδική ή μόνιμη που την προ- 
καλεί. 

• Καταγράφει τις διαφημίσεις και τις διαφημιστικές πι¬ 
νακίδες που υπάρχουν στο Δήμο και συντάσσει σχετική 
έκθεση ελέγχου στην αρμόδια υπηρεσία του Δήμου για 
την επιβολή του αναλογούντος τέλους και του νομικού 
προστίμου όταν απαιτείται. 

• Έχει την ευθύνη για την επιβολή κυρώσεων που προ- 
βλέπονται από τον Νόμο και από σχετικές αποφάσεις του 
Δημοτικού Συμβουλίου, στους παραβάτες των διατάξεων 
που αφορούν την καθαριότητα, την κυκλοφορία και στάθ¬ 
μευση των οχημάτων, την οικοδόμηση, την αποχέτευση, 
την ρύπανση και μόλυνση του περιβάλλοντος, την κατά¬ 
ληψη κοινόχρηστου χώρου και τη διαφήμιση. 

• Εισηγείται για τη χορήγηση αδειών εγκατάστασης και 
λειτουργίας ψυχαγωγικών παιχνιδιών που προβλέπονται 
από σχετικές διατάξεις. 

• Κάθε άλλη αρμοδιότητα που θα μεταβιβαστεί στους 
και θα αναφέρεται στη Δημοτική Αστυνομία. 

Άρθρο 13 

Από τις διατάξεις της απόφασης αυτή προκαλείται συ¬ 
νολική δαπάνη σε βάρος του προϋπολογισμού του Δήμου 
δρχ. 84.722.400 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Παλλήνη, 20 Δεκεμβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




